Diari Oficial de la Generalitat Valenciana


Sumari del DOGV 9626, del 27-06-2023 (2023/7064)

RESOLUCIÓ de 19 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a la digitalització del cicle urbà de l'aigua en municipis menors de 20.000 habitants de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9626

Data del DOGV
:   27-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7064


Data del document
:   19-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * subministrament d'aigua
    * ajuda pública

RESOLUCIÓ de 19 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen les ajudes per a la digitalització del cicle urbà de l'aigua en municipis menors de 20.000 habitants de la Comunitat Valenciana. [2023/7064]  
El Consell Europeu va acordar el 21 de juliol de 2020 un instrument excepcional de recuperació temporal denominat Next Generation EU (Pròxima Generació UE) per a fer front a les conseqüències econòmiques i socials de la pandèmia, el nucli del qual està constituït pel Mecanisme de Recuperació i Resiliència (MRR), la finalitat del qual és donar suport a la inversió i les reformes en els estats membres per a aconseguir una recuperació sostenible i resilient, alhora que es promouen les prioritats ecològiques i digitals de la UE. Per a assolir aquests objectius, cada estat membre ha de dissenyar un pla nacional que incloga les reformes i els projectes d'inversió necessaris per a assolir aquests objectius. El Govern d'Espanya aprova el Pla de recuperació, transformació i resiliència (PRTR), el primer eix del qual reforça la inversió pública i privada per a reorientar el model productiu, impulsant la transició verda. Dins del component 5, «Preservació del litoral i recursos hídrics», s'inclou la inversió núm. 3 relativa a la transició digital en el sector de l'aigua (vigilància i control de l'entorn digital), que planteja entre les seues línies d'actuació la millora, el coneixement i l'ús dels recursos hídrics perquè, en municipis menors de 20.000 habitants, es puguen dur a terme actuacions que fomenten la sinergia i millores en tota la gestió del cicle urbà de l'aigua a través de la digitalització.  
  
Per acord del Consell de Ministres, de 22 de març de 2022, s'aprova el Projecte estratègic per a la recuperació i transformació econòmica (PERTE) de digitalització del cicle de l'aigua i, en la línia d'actuació 3, desenvolupa una sèrie d'ajudes als diferents sectors implicats en la gestió de l'aigua i l'impuls a la digitalització d'aquests i, especialment, a la digitalització del sector del cicle urbà de l'aigua, especialment en el cas del repartiment de fons en conferència sectorial, en municipis de menys de 20.000 habitants.  
El PERTE justifica com la digitalització del cicle de l'aigua és una de les eines més importants per a avançar en els desafiaments esmentats anteriorment, de manera que és imprescindible avançar cap a una gestió més eficient i sostenible de l'aigua, amb especial atenció a la digitalització del sector de l'aigua, a l'ús de les noves tecnologies, a eines d'informació i telecomunicacions, així com a la investigació i innovació que contribuiran a augmentar el coneixement dels usos i les demandes del recurs, millorant la governança de la gestió i redundant en importants estalvis en les demandes d'aigua, detectant de manera precoç fuites i trencaments, filtracions, etc. De la mateixa manera, les accions incloses en el PERTE permetran posar a la disposició dels ciutadans i dels agents del sector tota la informació del cicle de l'aigua, cosa que permetrà la participació en la gestió de la demanda del recurs.  
  
Aquest projecte impulsa l'ús de les noves tecnologies de la informació en el cicle integral de l'aigua, la qual cosa permetrà millorar-ne la governança i transparència, augmentar-ne l'eficiència, reduir les pèrdues en les xarxes de subministrament i avançar en el compliment dels objectius ambientals marcats per la planificació hidrològica i les normatives internacionals.  
Les majors variacions atmosfèriques i climatològiques causades pel canvi climàtic suposaran una major incertesa en la disponibilitat del recurs, per la qual cosa conéixer amb exactitud les reserves, els subministraments, els consums actuals i les demandes futures resulta necessari per a garantir la nostra seguretat hídrica. En aquest sentit, l'ús de les noves tecnologies per a aconseguir una informació precisa i actualitzada en sectors com el cicle urbà de l'aigua, el regadiu i la indústria ens permetrà tindre una millor capacitat de control i gestió del recurs.  
El principal objectiu d'aquestes subvencions és avançar en la protecció del medi ambient, la millora de la gestió dels recursos hídrics i la lluita contra el canvi climàtic i el repte demogràfic.  
El PERTE de digitalització del cicle de l'aigua para especial atenció al sistema urbà de l'aigua i suposa una gran oportunitat per a millorar la integració de noves tecnologies al llarg de tot el cicle, des de la seua captació, potabilització, distribució, telelectura, sanejament, depuració i reutilització fins a la tornada a la naturalesa.  
També seran importants els avanços en sensorització, monitoratge i telecomandament de les infraestructures de sanejament, que milloraran la depuració de les aigües i permetran una major reutilització del recurs, tancant el cercle.  
La Conferència Sectorial de Medi Ambient, en la seua reunió de 20 de juny de 2022, aprova els criteris de repartiment i la distribució territorial de crèdits pressupostaris gestionats per les comunitats autònomes i les ciutats autònomes, en el marc del component 5, «Preservació de l'espai litoral i dels recursos hídrics» del PRTR, per a l'exercici pressupostari 2022, per un import total de 100 milions d'euros, destinats a finançar la primera fase del repartiment de fons en conferència sectorial a les comunitats autònomes del PERTE de digitalització del cicle de l'aigua, de la dotació pressupostària de la qual, 3.833.400 € recauen en la Comunitat Valenciana.  
En l'acord esmentat, s'hi estableix que les comunitats autònomes hauran d'aprovar les bases de les convocatòries de concessió d'aquestes ajudes. L'objectiu del PERTE d'aquesta convocatòria consisteix a impulsar la digitalització de les administracions autonòmiques i locals amb competències en la gestió de l'aigua en general i, especialment, del cicle urbà de l'aigua en els municipis menors de 20.000 habitants.  
S'estableix, així mateix, que els projectes objecte de finançament s'iniciaran (data d'alçament de l'acta de replanteig) amb posterioritat a l'1 de febrer de 2020, i en la seua execució es contribueix a garantir el compliment de la fita 79 del PRTR, que obliga a la posada en funcionament de 26 eines o infraestructures renovades per a millorar el coneixement i l'ús dels recursos hídrics. En tot cas, totes les actuacions finançades hauran de finalitzar la seua execució com a màxim l'1 de juny de 2026 (data d'acta de recepció i lliurament a l'ús públic).  
De conformitat amb l'article 25.2.c de la Llei 7/1985, de 2 d'abril, reguladora de les bases del règim local (a partir d'ara, LRBRL), i l'article 34.a de la Llei 8/2010, de 23 de juny, de règim local de la Comunitat Valenciana, el municipi exercirà com a competència pròpia el proveïment d'aigua potable a domicili, sent un servei que s'haurà de prestar amb independència de la població, encara que en municipis menors de 20.000 habitants serà la Diputació Provincial la que en coordine la prestació, bé de manera directa o a través de consorcis, mancomunitats o altres fórmules, llevat que el municipi justifique davant de la Diputació que pot prestar el servei a un cost menor, tal com regula l'article 26.2 de l'LRBRL.  
La situació real del proveïment en petits i mitjans municipis és que, si bé són capaços de prestar el servei, manquen de prou capacitat tècnica i econòmica per a una renovació i millora de la seua xarxa, la qual cosa es tradueix en un envelliment dels sistemes, un increment de les pèrdues d'aigua en la xarxa i una reducció de la garantia de subministrament.  
  
La Comissió Europea posa de manifest de manera recurrent aquesta situació. Així, en l'últim Informe - País d'Espanya, corresponent a l'any 2020, s'indica en l'apartat 4, Prioritats de reforma, punt 4.5, Sostenibilitat ambiental: «Pel que fa a la gestió de l'aigua, cal més inversió en infraestructures per a reduir les fuites en les xarxes i millorar el subministrament d'aigua i el tractament de les aigües residuals. Segons les dades de l'INE, en 2016 es va perdre el 16,3 % de l'aigua subministrada a escala nacional i a la Comunitat Valenciana, el 18,03 %».  
  
El Reial decret 1871/1985, d'11 de setembre, sobre el traspàs de funcions i serveis de l'Administració de l'Estat a la Comunitat Valenciana en matèria de proveïment, sanejament, canalització i defensa de marges en zones urbanes, en l'apartat B de l'annex I estableix les funcions que es traspassen a la Comunitat Valenciana, i entre aquestes específica «Programar, executar i finançar, conjuntament amb les corporacions locals afectades, les inversions en les obres del seu interés en matèria de proveïment i sanejament de poblacions i defensa de marges en llits urbans».  
El Decret 5/2019, de 16 de juny, del president de la Generalitat, pel qual es determinen les conselleries en què s'organitza l'Administració de la Generalitat, assigna en el seu article 10 a la Conselleria d'Agricultura, Desenvolupament Rural, Emergència Climàtica i Transició Ecològica, entre altres, la competència en matèria de recursos hídrics.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, en l'article 14, estableix que la Direcció General de l'Aigua exerceix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de planificació, gestió i protecció de recursos hídrics; projectes d'infraestructures hidràuliques a la Comunitat Valenciana; construcció i explotació d'infraestructures hidràuliques; planificació i gestió de les conques internes de la Comunitat Valenciana; reutilització i estalvi de l'aigua.  
  
Els projectes d'aquest PERTE seran finançats a càrrec dels fons Next Generation EU de l'MRR de la Unió Europea, per la qual cosa els seran aplicables les especialitats previstes en l'article 44 del Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència i el Règim de gestió econòmica financera dels fons vinculats a l'MRR i al React-EU regulat en la secció segona del capítol VI del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19.  
En aplicació dels articles 3.3 i 4.3 del Decret 128/2017, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les ajudes regulades en aquesta resolució-convocatòria no els resulta d'aplicació l'article 107.1 del Tractat de funcionament de la Unió Europea quan l'Estat actua «exercint l'autoritat pública» o quan les entitats públiques actuen «en qualitat d'administracions públiques». Pot considerar-se que una entitat actua exercint l'autoritat pública quan l'activitat en qüestió forma part de les funcions essencials de l'Estat o està relacionada amb aquestes funcions per la seua naturalesa, pel seu objecte i per les normes a les quals està subjecta, conforme amb el que disposa l'apartat 2.2 de la Comunicació de la Comissió relativa al concepte d'ajuda estatal conforme amb el que disposa l'article 107, apartat 1, del Tractat de funcionament de la Unió Europea (2016/C 262/01). En termes generals, llevat que l'estat membre en qüestió haja decidit introduir mecanismes de mercat, les activitats que formen part intrínseca de les prerrogatives de l'autoritat oficial i que són exercides per l'Estat no constitueixen activitats econòmiques.   
Mitjançant la Resolució de 16 de juny de 2021, de la consellera d'Agricultura, Desenvolupament Rural, Emergència Climàtica i Transició Ecològica, s'aprova el Pla estratègic de subvencions de la Conselleria d'Agricultura, Desenvolupament Rural, Emergència Climàtica i Transició Ecològica i els seus organismes públics, per al període 2021-2023, modificada per la Resolució de 27 de juliol de 2022 i la Resolució de 8 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica.  
  
D'acord amb el que estableix l'article 23 del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19 (a partir d'ara, Decret llei 6/2021), s'habilita la possibilitat de dictar les bases reguladores i la convocatòria mitjançant resolució de la persona titular de la conselleria competent.  
Per tant, i a fi que s'inicie el procediment de sol·licitud i tramitació de les ajudes, fent ús de les atribucions conferides per l'esmentat article 23 del Decret llei 6/2021, així com les competències que estableix l'article 10 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, amb informe previ de l'Advocacia de la Generalitat i de la Intervenció Delegada, resolc:  
  
Primer. Aprovació de les bases reguladores  
Aprovar les bases reguladores de subvenció d'ajudes per a la digitalització del cicle urbà de l'aigua en municipis menors de 20.000 habitants de la Comunitat Valenciana contingudes en l'annex I d'aquesta resolució.  
  
Segon. Aprovació de la convocatòria  
Aprovar la convocatòria de subvenció d'ajudes per a la digitalització del cicle urbà de l'aigua en municipis menors de 20.000 habitants de la Comunitat Valenciana contingudes en l'annex II d'aquesta resolució  
  
Tercer. Normativa d'aplicació  
A les ajudes regulades en aquesta resolució, a més del que disposa aquesta, els serà aplicable el que estableix la normativa comunitària corresponent, establida en el Reglament (UE) 2021/241, del Parlament Europeu i el Consell, de 12 de febrer de 2021, pel qual s'estableix el Mecanisme de recuperació i resiliència, actuacions l'efecte de les quals es tradueix en un important estalvi d'aigua, energia i en una millor garantia de subministrament; la Llei 38/2003, de 17 de novembre, general de subvencions (LGS); la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (LHP), i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (RLGS) i el Decret 118/2022, de 5 d'agosts, del Consell, pel qual es regula la inclusió de clàusules de responsabilitat social en la contractació pública i en les convocatòries d'ajudes i subvencions.  
  
A més, serà aplicable l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència; l'Ordre HFP/1031/2021, de 29 de setembre, per la qual s'estableix el procediment i format de la informació a proporcionar per les entitats del sector públic estatal, autonòmic i local per al seguiment del compliment de fites i objectius i d'execució pressupostària i comptable de les mesures dels components del Pla de recuperació, transformació i resiliència, i l'Ordre HFP/55/2023, de 24 de gener, relativa a l'anàlisi sistemàtica del risc de conflicte d'interés en els procediments que executen el Pla de recuperació, transformació i resiliència.  
  
  
Quart. Eficàcia  
Aquesta resolució tindrà efectes l'endemà de la publicació en el Diari Oficial de la Generalitat Valenciana.  
De conformitat amb el que estableixen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que dicta l'acte, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana o, directament, recurs contenciós administratiu davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
  
València, 19 de juny de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.  
  
  
  
ANNEX I  
Bases reguladores per a la concessió d'ajudes per a la digitalització del cicle urbà de l'aigua en municipis menors de 20.000 habitants de la Comunitat Valenciana  
  
Base primera. Objecte i finalitat  
1. L'objecte de les ajudes previstes en aquesta resolució és la concessió de subvencions dirigida a actuacions en matèria de digitalització del cicle urbà de l'aigua en municipis de menys de 20.000 habitants de la Comunitat Valenciana.  
2. La finalitat d'aquestes ajudes és la posada en funcionament d'actuacions per a la digitalització en el control dels usos de l'aigua urbana, tant en el proveïment com en el sanejament i la reutilització associats, mitjançant la instal·lació de comptadors amb sensors per a control de cabals circulants, control de pressions en temps real, seguiment d'abocaments d'aigües residuals, telecontrol, telemesura, bases de dades i gestió de la informació, transparència en la gestió, etc.  
  
D'altra banda, complir els objectius del PRTR per a avançar cap a una gestió més eficient i sostenible del sector de l'aigua, en l'ús de les noves tecnologies, en les eines d'informació i telecomunicacions, així com en la investigació i innovació, que contribuiran a augmentar el coneixement dels usos i demandes del recurs, millorant la governança de la gestió i redundant en importants estalvis en les demandes d'aigua, per a detectar de manera precoç fuites i trencaments, filtracions, etc.  
  
De la mateixa manera, les accions incloses en el PERTE permetran posar a la disposició dels ciutadans i dels agents del sector tota la informació del cicle de l'aigua, la qual cosa permetrà la participació en la gestió de la demanda del recurs.  
  
Base segona. Beneficiaris i requisits  
1. Podran adquirir la condició d'entitat beneficiària de les subvencions els ajuntaments menors de 20.000 habitants de la Comunitat Valenciana, d'acord amb el Reial decret 1065/2021, de 30 de novembre, pel qual es declaren oficials les xifres de població resultants de la revisió del padró municipal referides a l'1 de gener de 2021 (QRN 9993), així com les entitats competents en matèria de proveïment i sanejament en cada àmbit territorial (menors de 20.000 habitants), diputacions provincials, corporacions de dret públic, consorcis, mancomunitats, les empreses públiques o concessionàries, heretaments i comunitats d'aigües, constituïts a l'empara de la normativa aplicable i de les comunitats d'usuaris previstes en la legislació estatal d'aigua, o altres organismes similars de la Comunitat Valenciana.  
  
Es nomenarà un representant o apoderat únic en el cas d'agrupacions de municipis, amb poders suficients per a complir les obligacions que li corresponen com a beneficiari.  
En el cas dels serveis titularitat d'una entitat local gestionats indirectament (concessionaris, empreses mixtes) i siguen aquests els que sol·liciten la subvenció, serà necessària l'aprovació de la proposta per l'òrgan competent de l'entitat local. En el cas que el programa subvencionable afecte més d'una entitat local -per prestar l'operador servei en més d'un municipi-, s'hi haurien d'incorporar tantes aprovacions com municipis afecte el programa.  
Els beneficiaris estaran sotmesos, en tot cas, a les obligacions previstes en l'article 14 de l'LGS.  
2. Per a accedir a la condició de beneficiàries, les entitats sol·licitants hauran de complir els següents requisits:  
a) Estar al corrent en el compliment de les seues obligacions tributàries i amb la Seguretat Social, d'acord amb el que estableix l'article 14 de l'LGS.  
b) Disposar de prou capacitat econòmica, financera i operativa per a garantir l'execució de l'operació proposada.  
c) Acreditació, si és el cas, d'estar al corrent en el compliment de l'obligació de rendició dels seus comptes anuals davant de la Sindicatura de Comptes, de conformitat amb la normativa aplicable.  
d) No trobar-se en cap de les situacions previstes en l'article 13 de l'LGS, incloent-hi la inexistència d'obligacions de reintegrament d'altres subvencions o ajudes, o, si és el cas, el fidel compliment de les seues obligacions de reintegrament d'altres subvencions o ajudes, segons els termes establits en l'article 21 de l'RLGS.  
e) Conéixer, acceptar i comprometre's al compliment dels requisits exigits en la resolució, així com el compromís de l'ajuntament amb l'execució i posterior explotació de les actuacions, la seua conservació i el seu manteniment.  
f) Que el sol·licitant es comprometa expressament a concedir els drets i accessos necessaris per a garantir que els organismes europeus exercisquen les seues competències.  
  
  
  
Base tercera. Finançament i quantia de les ajudes i import màxim  
1. L'import total d'aquesta convocatòria ascendeix a tres milions huit-cents trenta-tres mil quatre-cents euros (3.833.400€). El 100 % de l'import de la convocatòria de la subvenció procedeix dels fons Next Generation EU de l'MRR.  
2. La part no executada en l'exercici pressupostari 2023 serà incorporada com a romanent en els exercicis pressupostaris següents fins a la completa execució del programa.  
3. Amb les limitacions pressupostàries, derivades de l'existència de crèdit adequat i suficient, cada subvenció a concedir podrà cobrir fins al 100 % del pressupost base de licitació (exclòs IVA) en els casos de contractació del projecte, i del cost elegible quan l'obra siga realitzada per compte propi, amb un límit quantitatiu de tres-cents cinquanta mil euros (350.000 €).  
4. L'import subvencionat per la Conselleria no es veurà incrementat per cap motiu, i serà a càrrec de l'entitat beneficiària el finançament i pagament de l'addicional necessari, fins i tot l'IVA. En cas que les obres s'adjudiquen a la baixa, l'import de la subvenció a càrrec de l'òrgan concedent es reduirà proporcionalment a la baixa.  
Qualsevol increment en el pressupost, a conseqüència de les modificacions al projecte seleccionat per a ser subvencionat, serà íntegrament assumit pel beneficiari.  
  
Base quarta. Actuacions subvencionables  
Són subvencionables aquelles actuacions que milloren la gestió del cicle urbà de l'aigua a través de la digitalització del proveïment, la depuració d'aigües residuals, la reutilització i les línies estratègiques sobre la digitalització i millora de la gestió associades a noves tècniques de tractament, depuració i reutilització de les aigües urbanes i industrials, conforme amb les següents línies d'actuació:  
a) Actuacions per a l'automatització i el telecontrol de les instal·lacions de producció i regulació per al subministrament d'aigua potable en municipis: instal·lació d'equips per a l'automatització del funcionament de pous, bombaments i depòsits de les instal·lacions de subministrament d'aigua potable, així com el control dels principals paràmetres de funcionament.  
b) Instal·lació o reposició de comptadors digitals, sempre que siguen de titularitat de l'ajuntament corresponent, equips de control de cabals i pressions en xarxes de proveïment d'aigua potable dels municipis amb l'objectiu de controlar els consums per a zones i minimitzar el volum de pèrdues, sensors de pressió i vàlvules d'acció immediata, equips de mesurament de conductivitat, oxigen dissolt, terbolesa, pH, clor, etc., per a determinar la qualitat de l'aigua en la xarxa.  
  
c) Actuacions per a la instal·lació d'equips sensoritzats i automatització i telecontrol de les instal·lacions d'aigües residuals: Instal·lació de comptadors digitals sectorials que permeten controlar els cabals fins a l'arribada a l'EDAR, alleujaments, abocaments i, si és el cas, de reutilització, així com sensors o mitjans relacionats amb la qualitat: pH, oxigen dissolt, conductivitat, etc.  
d) Automatització i telecontrol dels sistemes emmagatzematge o de drenatge sostenible, que permeten l'ús de recursos hídrics alternatius mitjançant la regeneració i/o reutilització de l'aigua per als usos permesos (indústria, agricultura, parcs i jardins, hidrants contra incendis, neteja viària, sistemes ornamentals, etc.), per a reduir notablement el consum d'aigua potable destinada a consum humà.  
  
Base cinquena. Despeses subvencionables  
1. Seran despeses subvencionables:  
a) Les despeses d'inversió necessàries per a la digitalització del cicle de l'aigua urbana que tinguen per objecte reduir les pèrdues en les xarxes de petits i mitjans municipis i millorar el control i la qualitat de les aigües en els abocaments d'aigües residuals, estalvi en el consum d'aigua i/o increment en la garantia de subministrament, i així s'haurà de justificar en les actuacions seleccionades.  
b) Un percentatge de fins a un màxim del 4 per cent (4 %) del pressupost d'execució material del projecte de les obres, assenyalades en el paràgraf a, corresponent a les despeses de les actuacions preparatòries prèvies necessàries en honoraris dels professionals intervinents, el cost de redacció dels projectes, direcció d'obra, coordinació de seguretat i salut, informes tècnics i certificats precisos i qualsevol altre necessari durant el desenvolupament de les obres sempre que es vinculen de manera directa a les operacions esmentades anteriorment.  
2. Perquè les despeses d'inversió siguen subvencionables, hauran de complir les següents condicions, que hauran de quedar acreditades en la documentació de què s'acompanye la sol·licitud:  
a) Les actuacions es referiran a sistemes de proveïment i sanejament locals que servisquen a municipis amb població menor de 20.000 habitants.  
b) Les actuacions hauran d'estar específicament destinades a aconseguir els objectius establits en el PERTE de digitalització del cicle de l'aigua per a l'aigua urbana: reduir les pèrdues en les xarxes de petits i mitjans municipis i millorar el control i la qualitat de les aigües en els abocaments d'aigües residuals, estalvi en el consum d'aigua i/o increment en la garantia de subministrament, i així s'haurà de justificar en les actuacions seleccionades.  
c) Les actuacions hauran de comptar amb el compromís del municipi i/o de l'administració titular del sistema de proveïment i sanejament, en l'execució i posterior explotació de les actuacions, així com en la conservació i el manteniment.  
d) Els beneficiaris hauran de garantir la posada a disposició de tota informació hidrològica generada, i, especialment, la relativa al control i els consums dels usos de l'aigua i les condicions dels abocaments d'aigües residuals, tant als organismes de conca com al públic en general, a través d'eines pròpies i les que dissenye el Ministeri per a la Transició Ecològica i Repte Demogràfic a través de les mesures incloses en el PERTE relacionades amb l'Observatori del Cicle de l'Aigua a Espanya, coordinadament amb la informació associada a la nova directiva d'aigües de consum humà, en tramitació actualment.  
  
e) No podran ser seleccionades aquelles actuacions que en la data de sol·licitud de l'ajuda disposen d'assignació en ferm de fons europeus en el marc de la programació financera vigent, o que compten amb finançament de l'Administració general de l'Estat per estar incloses en un conveni o protocol amb aquesta.  
3. No seran despeses subvencionables:  
a) Despeses produïdes a conseqüència d'increment del preu del contracte d'obres objecte de subvenció a causa de modificacions, revisions de preus, certificació final, liquidació del contracte i qualsevol altra incidència sorgida.  
b) Despeses derivades d'expedients d'expropiació forçosa i de canvis de serveis afectats.  
c) Les despeses realitzades fora del termini, regulat en l'apartat 2 de la base huitena o, si és el cas, de l'eventual pròrroga d'aquest termini.  
d) Les despeses en taxes o impostos, fins i tot l'Impost sobre el Valor Afegit.  
e) Les despeses associades a actuacions que hagen sigut declarades d'interés general de l'Estat, llevat que mitjançant protocol o conveni amb l'Administració general de l'Estat els ajuntaments o entitats locals hagen assumit l'execució d'aquestes actuacions.  
f) Les despeses associades a actuacions de les quals no s'aporte la documentació completa exigida en aquestes bases i convocatòria.  
g) Les actuacions en fonts públiques o ornamentals, piscines públiques, patrimoni històric o arqueològic hidràulic.  
h) Les actuacions incloses en els plans d'inversions o millora a les quals estiguen obligades les entitats concessionàries, els organismes autònoms locals, les entitats públiques empresarials locals o societats mercantils locals, o en les seues obligacions de conservació i substitució d'infraestructures, en els casos en què l'entitat local preste el servei a través d'aquestes entitats.  
  
Base sisena. Compatibilitat, incompatibilitat i pla de control  
1. Les ajudes concedides en virtut d'aquesta resolució seran compatibles amb unes altres de destinades a finançar la mateixa activitat, independentment de la seua naturalesa i de l'administració o entitat que les concedisca, excepte amb les concedides per aquesta mateixa conselleria i sempre que la suma de totes no supere el cost de l'activitat subvencionada.  
2. El finançament aportat per aquestes ajudes no és compatible amb el cofinançament per altres fons estructurals de la Unió Europea, tenint en compte el que disposa l'apartat 4.5 de la Conferència Sectorial sobre el PERTE per a la digitalització del sector del cicle urbà de l'aigua de municipis de menys de 20.000 habitants.  
3. La concessió de les subvencions estarà condicionada a l'existència de crèdit adequat i suficient en els pressupostos de la Generalitat.  
  
4. Les entitats beneficiàries podran subcontractar fins al 100 % de l'execució de l'activitat subvencionada.  
La subcontractació estarà sotmesa al compliment dels requisits de l'article 29.3 LGS, i el contractista haurà de comunicar aquesta intenció a l'òrgan contractant mitjançant el corresponent model disponible en l'adreça sede.gva.es/va/proc22956.  
Quan l'activitat concertada amb tercers excedisca el 20 per cent de l'import de la subvenció i aquest import siga superior a 60.000 euros, la subcontractació estarà sotmesa al compliment dels requisits següents:  
  
a) Que el contracte se subscriga per escrit.  
b) Que la subscripció s'autoritze prèviament per l'entitat concedent de la subvenció. Per a això, hauran de presentar, davant d'aquesta entitat, certificat de la intervenció o secretaria municipal, en el cas d'entitats locals, o del representant legal de l'entitat sol·licitant, si és el cas, indicant que s'han fet els tràmits previs a la contractació conforme amb el que estableix la Llei 9/2017, de 8 novembre, de contractes del sector públic (a partir d'ara, LCSP), sempre tenint en consideració el que disposa l'article 31.3 de l'LGS, indicant l'empresa seleccionada i sol·licitant autorització a l'entitat concedent per a la signatura del contracte.  
  
En aquest cas, el beneficiari haurà de remetre a l'entitat concedent de la subvenció els models disponibles en l'adreça sede.gva.es/va/proc22956, «Notificació de subcontractació» i «Declaració sobre la part de l'objecte del contracte l'execució de la qual es proposa subcontractar». L'aportació d'aquesta documentació es farà telemàticament en la seu electrònica de la Generalitat a través de l'adreça d'internet sede.gva.es/va/proc22956.  
Una vegada rebuda i analitzada la documentació indicada anteriorment, l'òrgan concedent de la subvenció emetrà resolució, que es comunicarà a l'interessat, autoritzant o denegant, si és el cas, la subcontractació.  
5. El control previst en l'article 165.2.j de l'LHP s'efectuarà conforme amb el que estableix l'article 169.3 d'aquesta llei mitjançant els controls següents:  
a) Tipus de control que s'ha d'efectuar sobre la línia: administratius, sobre el terreny, amb posterioritat i/o de qualitat.  
i) Controls administratius:  
Es revisarà tota la documentació presentada per cadascuna de les ajudes concedides, que a aquest efecte s'ha establit en aquesta resolució com d'aportació preceptiva pel beneficiari, així com la comprovació del fet que cada beneficiari està al corrent en les obligacions fiscals (Agència Tributària i Generalitat i davant de la Seguretat Social).  
Es comprovaran tots i cadascun dels documents justificatius de les despeses realitzades, abans de procedir-ne a la liquidació.  
ii. Controls sobre el terreny:  
In situ, es controlarà, almenys, el 50 % de les actuacions corresponents a les ajudes concedides.  
iii. Controls amb posterioritat i/o de qualitat:  
Finalitzada l'activitat subvencionable, es revisarà la documentació per a la comprovació material del compliment de la finalitat objecte de la subvenció. Pot sol·licitar-se informació addicional que permeta contextualitzar la documentació aportada en un principi i les activitats programades en funció del seu grau efectiu d'execució.  
b) Criteris de selecció de la mostra: aleatoris, dirigits o de risc.  
  
Per als controls sobre el terreny, la selecció es farà de manera aleatòria per insaculació.  
c) Percentatge mínim d'ajuda que s'ha de controlar sobre el total pagat en aquesta línia.  
Administrativament, es controlarà el 100 % de l'ajuda concedida.  
  
Base setena. Règim de concessió  
1. Aquestes ajudes es concediran en règim de concurrència competitiva, tal com estableix l'article 22.1 de l'LGS, de conformitat amb els principis de publicitat, transparència, concurrència, objectivitat, igualtat i no-discriminació, així com amb els principis d'eficàcia i eficiència, establits en els seus articles 8 i 17, i d'acord amb el que disposa l'RLGS, conforme als criteris establits en aquesta resolució, estimant les sol·licituds a les quals s'haja atorgat major valoració fins que s'extingisca el crèdit pressupostari.  
2. Es valoraran cadascuna de les sol·licituds admeses que han complit els terminis i els requisits assenyalats en aquestes bases, conforme als criteris per a determinar les quanties de la subvenció que figuren en la base tercera i els criteris de baremació establits en la base desena. L'ordre de prelació es determinarà per aplicació de les següents regles:  
  
a) En primer lloc s'ordenaran les sol·licituds, d'acord amb la puntuació obtinguda en aplicació dels criteris de baremació establits en la base desena.  
b) Les subvencions es concediran a aquelles sol·licituds que hagen obtingut major puntuació en aplicació dels criteris de ponderació i regles assenyalats en aquestes bases fins al límit de crèdit fixat en la convocatòria.  
c) En el cas que hi haja diverses sol·licituds empatades a punts i no hi haja crèdit suficient per a totes, es donarà prioritat, fins a esgotar el crèdit disponible, i es denegaran la resta segons el que s'indica a continuació:  
Primer: quan l'empat es produïsca entre proposicions d'empreses i entitats que no estiguen legalment obligades a disposar d'un pla d'igualtat, les d'aquelles empreses i entitats que, al venciment de la presentació de sol·licituds, hagen negociat amb la representació legal de les persones treballadores si n'hi ha, i hagen aprovat i tramitat la inscripció dels plans d'igualtat en el registre de la Comunitat Valenciana de convenis i acords col·lectius de treball o equivalent d'altres administracions, encara no estant obligades legalment. Addicionalment, es valorarà que els plans d'igualtat disposen d'un certificat o distintiu de caràcter oficial o empresarial.  
  
Segon: en la resta dels casos es donarà prioritat a les sol·licituds ordenades de major a menor puntuació en el criteri d'assegurament del compliment de l'objectiu de l'ordre (criteri 1) dels establits en la base huitena. Si persisteix l'empat, es donarà prioritat a les sol·licituds empatades que hagen obtingut una major puntuació en el criteri de grau de maduració de les actuacions i aplicació de mesures de vigilància i gestió ambiental (criteri 4). Si continua persistint l'empat, es donarà prioritat a les sol·licituds empatades que hagen obtingut major puntuació en el criteri d'innovació tecnològica en els sistemes de proveïment municipal (criteri 2). Si després d'utilitzar els anteriors criteris, persisteix l'empat, es donarà prioritat a les sol·licituds per data d'entrada en registre.  
  
La documentació acreditativa dels anteriors criteris de desempat serà requerida per l'òrgan concedent i aportada per les empreses o entitats licitadores en el moment en què es produïsca l'empat.  
d) S'establirà una llista de reserva per a les sol·licituds que hagen sigut baremades complint les condicions administratives i tècniques establides en les bases reguladores per a adquirir la condició de beneficiàries, però que no hagen sigut estimades per haver-se depassat la quantia màxima del crèdit fixat en la convocatòria.  
En aquest supòsit, si es renuncia a la subvenció per part d'alguna de les entitats beneficiàries en el termini d'1 mes des de la notificació de la resolució de concessió, o hi ha una ampliació pressupostària del programa, l'òrgan concedent acordarà, sense necessitat d'una nova convocatòria, la concessió de la subvenció a les entitats sol·licitants següents per ordre de puntuació, sempre que amb la renúncia d'alguna de les persones beneficiàries s'haja alliberat crèdit suficient per a atendre almenys una de les sol·licituds denegades.  
  
3. L'òrgan concedent de la subvenció comunicarà aquesta opció a les entitats interessades, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part de les entitats sol·licitants, l'òrgan administratiu dictarà l'acte de concessió i procedirà a la notificació.  
  
Base huitena. Criteris objectius de concessió  
1. Les actuacions objecte d'ajuda hauran de complir la normativa vigent que els siga aplicable. Així mateix, hauran de comptar amb les preceptives llicències i autoritzacions administratives en el cas que aquestes ho requerisquen, abans del pagament de les subvencions.  
2. Les actuacions hauran d'haver-se iniciat (data d'alçament de l'acta de replanteig) amb posterioritat a l'1 de febrer de 2020, i hauran d'estar finalitzades abans de l'1 de juny de 2026 (data d'acta de recepció i lliurament a l'ús públic).  
3. Tota sol·licitud estarà subjecta a la valoració a càrrec d'una comissió d'avaluació, que es constituirà a aquest efecte, i que avaluarà mitjançant l'aplicació dels criteris que s'exposen a continuació:  
Criteri 1: Assegurament del compliment dels objectius establits en el PERTE: Actuacions per a la millora de la digitalització, que facen costat a aquells municipis amb majors pèrdues i que col·laboren amb una significativa reducció d'aquestes i fomente la transparència en el coneixement del control dels usos de l'aigua, de manera que es maximitze l'estalvi d'aigua i/o s'incremente la garantia del sistema o que contribuïsca al millor coneixement sobre els abocaments d'aigües residuals i col·labore en la millora de la qualitat de les aigües en general.  
Criteri 2: Innovació tecnològica en els sistemes de proveïment municipal: A causa de la naturalesa del Pla de recuperació, transformació i resiliència, que compta com a pilars amb la transició ecològica i la transformació digital, es prioritzaran aquelles actuacions que presenten solucions innovadores tant en la seua dimensió verda i d'eficiència energètica com d'aplicació de noves tecnologies en petits i mitjans municipis per a la seua gestió i explotació. Així, s'haurà de garantir que almenys el 70 % (en pes) dels residus de construcció i demolició no perillosos serà reutilitzat, reciclat o recuperat, i que l'activitat de millora i renovació reduïsca el consum mitjà d'energia del sistema de distribució.  
Criteri 3: Contribució als objectius del repte demogràfic i aplicació de mesures concretes de corresponsabilitat i conciliació de la vida personal, laboral i familiar: Es prioritzaran actuacions situades en zones aïllades geogràficament o en dificultats, on la inversió pública puga ser un element de suport per a articular un desenvolupament harmònic i impulsar l'economia d'aquestes, per a contribuir a promoure la igualtat i compensar els territoris més vulnerables a l'exclusió social, millorar la competitivitat i facilitar el desenvolupament de noves activitats econòmiques, que afavorisquen l'assentament i la fixació de la població en el medi rural, així com el foment de l'aplicació de mesures concretes de corresponsabilitat i conciliació de la vida personal, laboral i familiar.  
  
Per a informar sobre aquest criteri de priorització de les sol·licituds, es podran usar indicadors com els següents, la font dels quals és l'Institut Nacional d'Estadística:  
a) Renda mitjana per persona i municipi.  
b) Ràtio nombre de desocupats.  
c) Densitat de població del municipi.  
d) Percentatge de població major de 65 anys.  
e) Uns altres.  
Els diferents indicadors seleccionats en aquest criteri es combinaran en un indicador únic ponderat.  
La població es determinarà d'acord amb el Reial decret 1065/2021, de 30 de novembre, pel qual es declaren oficials les xifres de població resultants de la revisió del padró municipal publicades en l'Institut Nacional d'Estadística (INE) o l'Institut Valencià d'Estadística (IVE) referides a l'1 de gener de 2021.  
En el cas en què l'entitat sol·licitant de la subvenció siga una entitat d'àmbit territorial inferior al municipal, s'adoptarà com a criteri determinant del percentatge el nombre d'habitants efectius corresponents a aquesta entitat menor.  
Si es tracta d'una agrupació o mancomunitat de municipis, per a determinar el percentatge de la subvenció es considerarà la mitjana de la població dels municipis afectats directament per l'actuació.  
  
Quant a la distribució de l'aportació municipal, si el projecte de l'actuació afecta o beneficia diversos municipis que no estiguen mancomunats, l'aportació es distribuirà proporcionalment al nombre d'habitants de cada municipi.  
Per a la valoració de l'aplicació de les mesures de corresponsabilitat i conciliació de la vida personal, laboral i familiar, s'haurà de presentar el corresponent pla en el qual s'especifiquen detalladament les mesures de conciliació previstes.  
Criteri 4: Grau de maduració de les actuacions i aplicació de mesures de vigilància i gestió ambiental: Tenint en compte els terminis compromesos en el Pla de recuperació, transformació i resiliència, es prioritzaran aquelles actuacions que compten amb projectes ja redactats, o en un alt grau de maduresa. A més es fomentarà l'aplicació de mesures de vigilància i gestió ambiental durant l'execució de les actuacions per a una menor generació i millor gestió de residus, així com la seua reutilització i reciclatge, per damunt de les quals es determinen com d'obligatori compliment.  
  
Base novena. Instrucció  
1. L'òrgan encarregat de l'ordenació i instrucció del procediment serà la direcció general amb competències en matèria de recursos hídrics.  
2. Durant la instrucció del procediment, es podran fer quantes actuacions s'estimen necessàries per a la determinació, el coneixement i la comprovació de les dades en virtut de les quals ha de formular-se la proposta de resolució.  
3. S'estableix una fase de preavaluació, en la qual la direcció general amb competències en matèria de recursos hídrics verificarà el compliment de les condicions imposades per a adquirir la condició d'entitat beneficiària de la subvenció.  
4. Quan la sol·licitud no reunisca els requisits establits en les bases reguladores d'aquesta resolució o no s'adjunten els documents exigits, d'acord amb el que estableix l'article 68 de l'LPACAP, es requerirà l'entitat sol·licitant perquè en el termini de 10 dies esmene la falta o adjunte els documents preceptius, amb indicació que, si no ho fa, es considerarà que desisteix de la seua petició, amb una resolució prèvia que haurà de ser dictada en els termes que estableix l'article 21 de l'esmentada llei o normativa reguladora del procediment administratiu comú que la substituïsca.  
5. L'avaluació s'haurà de fer exclusivament sobre la informació aportada pel sol·licitant en la fase d'admissió de sol·licituds. Com que es tracta de procediments de concessió en concurrència competitiva, no s'admetran les millores voluntàries de la sol·licitud.  
6. Pel mateix motiu, la falta de presentació del projecte tècnic de l'obra, definit en el punt 1.j de l'apartat cinqué de la convocatòria, dins del període d'admissió de sol·licituds, no serà un defecte corregible, per la qual cosa no es requerirà als sol·licitants l'esmena, aportació o millora, i es recordarà d'ofici la inadmissió de la sol·licitud per impossibilitat d'avaluació de l'expedient.  
7. El projecte tècnic d'obra serà sotmés a l'informe de supervisió de projectes d'aquesta conselleria, que haurà de ser tramitat per l'òrgan concedent de la subvenció segons el que disposa l'article 164.h de l'LHP. Una vegada obtingut l'informe favorable de l'oficina de supervisió de projectes, l'òrgan concedent donarà trasllat d'aquest al titular d'aquest projecte i, a partir de la seua recepció, podrà iniciar el procediment de contractació de l'obra.  
D'altra banda, i en virtut del que disposa l'article 235 de l'LCSP, quan l'òrgan de contractació siga una entitat local, aquesta haurà de sol·licitar un informe de les corresponents oficines o unitats de supervisió dels projectes encarregades de verificar que s'han tingut en compte les disposicions generals de caràcter legal o reglamentari, així com la normativa tècnica que resulte d'aplicació per a cada tipus de projecte.  
  
8. Per a l'avaluació de sol·licituds, segons estableix l'article 22 de l'LGS, es constituirà una comissió d'avaluació, que estarà integrada per la persona titular de la Direcció General de l'Aigua, o persona en qui delegue, que en serà el president i nomenarà la resta d'integrants de la comissió d'avaluació. La persona de nivell tècnic responsable de convenis i subvencions de la direcció general amb competències en matèria de recursos hídrics actuarà com a secretari/ària, i com a vocals hi haurà dos tècnics/ques d'aquesta direcció general.  
9. La comissió d'avaluació podrà demanar a les entitats interessades l'aportació addicional d'altres documents o dades aclaridores que estime necessàries per a resoldre sobre la sol·licitud presentada.  
10. Aquesta comissió d'avaluació, com a òrgan col·legiat, s'ajustarà en el seu funcionament al règim establit per a aquests en els articles 15 a 18 de l'LJSP.  
11. La comissió d'avaluació haurà d'emetre informe d'avaluació de les sol·licituds conforme als criteris de baremació establits en la base desena següent. Aquest informe haurà d'incloure els criteris de concessió amb la seua corresponent ponderació i s'establirà una prelació de major a menor puntuació.  
12. Després de l'informe d'avaluació de les sol·licituds, la comissió d'avaluació formularà proposta de resolució.  
  
Base desena. Baremació de les sol·licituds  
1. De l'avaluació dels criteris es podrà obtindre una puntuació d'entre 0 i 100 punts.  
No passaran a la fase de valoració aquells projectes que no s'adeqüen als objectius concrets i a les activitats definits en aquest apartat, o aquells projectes en els quals no hi haja coherència entre aquests objectius i les activitats. Per tant, es desestimarà la sol·licitud.  
2. La baremació de les sol·licituds es farà seguint els següents criteris de ponderació:  
Criteri 1: Assegurament del compliment dels objectius establits en el PERTE. Puntuació màxima 50 punts.  
A1. Quant a pèrdues, estalvi i/o coneixement de l'ús de l'aigua:  
Per a l'any de referència (2021), s'aportaran les següents dades mesurades:  
a) Volum anual produït o subministrat de proveïment urbà en el municipi (mesurat) = Vs.  
b) Volum anual consumit, incloent-hi tots els usos urbans connectats al sistema de proveïment urbà, en el municipi (mesurat) = Vc (inclou facturats, municipals i no facturats).  
c) Percentatge de pèrdues P (%) = (Vs-Vc)/Vs.  
d) Relació de pèrdues que es detecten/solucionen mitjançant la digitalització: RP (%) = 3C+D+A+B, en què:  
  
C (%) = digitalització per al control de tot el sistema de captació del municipi (inclou tots els llocs de captació-producció que proveeixen el municipi).  
- C = 100 % si compta amb alguna forma de mesura o es projecta digitalització per al control de tot el sistema de captació del municipi (inclou tots els llocs de captació-producció que proveeixen el municipi).  
  
- C = 0 % en la resta de casos.  
D (%) = Grau de digitalització dels abonats (percentatge del nombre total d'abonats digitalitzats sobre el nombre total d'abonats del municipi). Es comptarà com a abonat digitalitzat tant els que ja ho estan com els que es digitalitzen després de l'actuació objecte de subvenció.  
  
A (%) = Grau de digitalització de la xarxa en alta (percentatge de la xarxa en alta digitalitzada, si és el cas, i la que es complemente amb la digitalització projectada. Cada element (tram de conducció, depòsit, bombament, ETAP…) es considerarà com a unitat completa (exemple: si el sistema consta de canonada d'adducció, ETAP, depòsit-regulador, bombament i conducció d'impulsió fins a la xarxa de distribució i només es digitalitzen la canonada d'adducció i la conducció d'impulsió, resultaria A=2\*100/5)).  
B (%) = Grau de digitalització de la xarxa en baixa (percentatge de la xarxa de distribució sectoritzada o que se sectoritze mitjançant la digitalització projectada = relació entre el nombre d'abonats que s'incloguen en les àrees sectoritzades digitalitzades i el total d'abonats del municipi). Es comptaran com a àrea sectoritzada digitalitzada tant les que ja ho estiguen com les que es digitalitzen després de l'actuació objecte de subvenció.  
A2. Quant al fet que contribuïsca al millor coneixement sobre els abocaments d'aigües residuals i col·labore en la millora de la qualitat de les aigües en general:  
Prenent en consideració l'any de referència (2021) per a la digitalització proposada, s'aportaran les següents dades mesurades:  
a) Relació de control d'abocaments per a detectar mitjançant la digitalització: RV (%) = V\*(EA+EC).  
V = grau de digitalització per al control d'abocaments  
- V = 1 si hi ha o es projecta digitalització per al control total dels abocaments del municipi (tant cabals com a paràmetres contaminants).  
  
- V = 0,5 si només hi ha o es projecta digitalització per al control d'abocament de cabals.  
- V = 0 en la resta de casos.  
EA (%) = Percentatge de la xarxa de clavegueram (secundària) digitalitzada (percentatge de la xarxa de clavegueram digitalitzada, si és el cas, i la que es complemente amb la digitalització projectada) = relació entre el nombre de connexions a les quals dona servei (àrea servida) sobre el nombre total de connexions del municipi.  
EC (%) = Percentatge de la xarxa de col·lectors principals digitalitzada (percentatge de la xarxa de col·lectors principals digitalitzada, si és el cas, i la que es complemente amb la digitalització projectada).  
- EC= 100 % si s'efectua digitalització per a obtindre dades de cabals de la totalitat que entren en l'EDAR o col·lectora general  
- EC= element o tram\*100/total d'elements.  
Cada element o tram (EBAR, sobreeixidor, conducció general a EDAR, des d'EDAR a abocament), es considerarà com una unitat completa (exemple: si el sistema consta de 2 sobreeixidors, un bombament, 2 col·lectors principals a EDAR o a col·lector general (supramunicipal) i només es digitalitza el bombament, la puntuació seria 1\*100/5; si, a més, es digitalitzen les conduccions generals a l'EDAR o a col·lectors generals (supramunicipals) de manera que s'obtinguen les dades de cabals en l'entrada, la puntuació seria = 3\*100/5).  
Per a la puntuació del criteri 1, per a cada sol·licitud, s'aplicarà l'expressió (1):  
As = ((P\*RP) +RV)\* 100.  
  
La puntuació del criteri 1 serà calculada per la comissió d'avaluació, mitjançant l'expressió (2) = As\*50/Amax; en què:  
AS = Puntuació obtinguda per a cada sol·licitud, segons l'expressió (1).  
Amax = Puntuació corresponent a la sol·licitud que ha obtingut la màxima puntuació, segons l'expressió (2).  
A l'efecte de la valoració d'aquest criteri 1, s'haurà d'incloure la documentació justificativa de les dades utilitzades en el projecte per al càlcul. En un altre cas, no s'obtindrà puntuació en aquest apartat.  
Criteri 2: Innovació tecnològica en els sistemes de proveïment municipal. Puntuació màxima 20 punts.  
Puntuació:  
a) Solucions innovadores en la seua dimensió verda i d'eficiència energètica, B1= 10 punts.  
b) Aplicació de noves tecnologies, B2= 10 punts.  
Total puntuació criteri 2 = B1 + B2.  
A l'efecte de la valoració d'aquest criteri 2, haurà de presentar-se la documentació justificativa de les dades utilitzades en el projecte per al càlcul. En un altre cas, no s'obtindrà puntuació en aquest apartat.  
En cas de no incloure en el projecte les dades indicades en el punt j de l'apartat cinqué de l'annex II, o en cas de no determinar-les amb la suficient claredat per a procedir a la baremació, no s'obtindrà puntuació.  
Criteri 3: Contribució als objectius del repte demogràfic i aplicació de mesures concretes de corresponsabilitat i conciliació de la vida personal, laboral i familiar. Puntuació màxima 10 punts.  
A1: Contribució als objectius del repte demogràfic (màxim 5 punts)  
  
Atés que es tracta de ponderar diversos paràmetres heterogenis (de diferents magnituds i unitats de mesura), cal homogeneïtzar-los, motiu pel qual cal comparar-los amb valors patró o de referència.  
Per a avaluar aquest criteri de priorització de les sol·licituds, s'usaran els següents indicadors:  
a) Densitat de població: Nombre d'habitants (RZK 4703) per quilòmetre quadrat del terme municipal.  
Font: IVE (Institut valencià d'estadística) (https://pegv.gva.es/va/bdt), (Temes: territori - Característiques físiques. Variables: densitat de població)  
Valor patró o de referència = 25 habitants/quilòmetre quadrat (Pla estratègic valencià antidespoblament).  
Puntuació, A: Si a > 25 25/a  
Si a 25 1  
b) Població major de 65 anys: Percentatge (%) d'habitants majors de 65 anys respecte del total del municipi.  
Font: IVE: https://pegv.gva.es/va/padro-municipal-continu-explotacio-estadistica.resultats-per-a-la-comunitat-valenciana.  
Dades: Any 2021, com que apareixen desagregades per edats, cal sumar-ne les d'edat major de 65 anys i obtindre el tant per cent respecte del total d'habitants en el municipi aquell any.  
Valor patró o de referència = 20 % (Pla estratègic valencià antidespoblament).  
Puntuació, B: Si b 20 1  
Si b < 20 b/20  
c) Percentatge de desocupats %: Percentatge de desocupats registrat respecte al total d'habitants de la població - el nombre d'habitants major de 65 anys.  
Font: IVE (Institut valencià d'estadística) (https://pegv.gva.es/va/bdt), (Temes: treball - Estadístiques del moviment laboral registrat. Variables: atur segons sexe)  
  
Per a tindre en compte el nombre d'habitants majors de 65 anys es farà el següent ajust:  
c = (m\*100)/(p-b).  
m = nombre de desocupats indicat en la font respecte del nombre d'habitants total de municipi aquell any.  
p = població total del municipi.  
b = nombre total de persones majors de 65 anys.  
Valor patró o de referència = 10.  
Puntuació, C: Si c 10 1  
Si c < 10 c/10  
Índex socioeconòmic ponderació dels paràmetres anteriors A1 = (4A + 4B + 2C).  
Total puntuació criteri 3.A1: en funció de l'índex socioeconòmic, amb un màxim de 5 punts:  
Si A1 < 3 0  
Si 3 A1 < 6 2.5  
Si 6 A1 5  
  
A2: Aplicar mesures concretes de corresponsabilitat i conciliació de la vida personal, laboral i familiar, amb un màxim de 5 punts:  
a) Aplicació a la plantilla de l'empresa, o entitat sol·licitant, l'adopció de mesures concretes de corresponsabilitat i conciliació de la vida personal, laboral i familiar que superen el que s'estableix legalment i convencionalment, que milloren els mínims establits com a condició especial d'execució quan s'hagen establit com a tal, especialment quan es tracte de persones i treballadores amb discapacitat/diversitat funcional o que tinguen cura de persones amb diversitat funcional o en situació de dependència. La seua aportació es valora amb 5 punts.  
  
b) En el cas de no presentar aquest pla, 0 punts.  
Total puntuació criteri 3 = A1 + A2.  
A l'efecte de la valoració d'aquest criteri 3, haurà de presentar-se la documentació justificativa de les dades utilitzades en el projecte per al càlcul. En un altre cas, no s'obtindrà puntuació en aquest apartat.  
  
Criteri 4: Grau de maduració de les actuacions i aplicació de mesures de vigilància i gestió ambiental. Puntuació màxima 20 punts.  
  
A1: Grau de maduració de les actuacions.  
a. Si en la sol·licitud aporta projecte i informe de supervisió d'aquest amb constància de la tramitació ambiental aprovada o, si és el cas, exempció i certificat de disponibilitat de la totalitat dels terrenys: 10 punts.  
b. Si en la sol·licitud aporta projecte i falta constància de la tramitació ambiental o, si és el cas, exempció i/o l'informe de supervisió d'aquest i/o certificat de disponibilitat de la totalitat dels terrenys: 5 punts.  
A2: aplicació de mesures de vigilància i gestió ambiental  
a. Si s'introdueixen mesures de vigilància i gestió ambiental durant l'execució de les actuacions per a una menor generació i millor gestió de residus, així com la seua reutilització i reciclatge, per damunt de les quals es determinen com d'obligatori compliment, 10 punts.  
b. Si no s'estableixen mesures per damunt de les quals es determinen com d'obligatori compliment, 0 punts.  
Es considera obligatori el compliment del deure de garantir que almenys el 70 % (en pes) dels residus de construcció i demolició no perillosos siga reutilitzat, reciclat o recuperat, i que l'activitat de millora i renovació reduïsca el consum mitjà d'energia del sistema de distribució.  
Aquesta part ha de justificar-se en el pla de gestió de residus que ha de presentar-se com a annex del projecte. Per a això, aquest annex haurà de contindre un apartat específic on es detallen les mesures per damunt de les obligatòries que s'executen. En la fase de justificació s'haurà d'aportar factures o comprovants de la gestió d'aquells residus que no hagen pogut ser reutilitzats o revaloritzats.  
Total puntuació criteri 4 = A1 + A2  
A l'efecte de la valoració d'aquest criteri 4, haurà de presentar-se la documentació justificativa de les dades utilitzades en el projecte per al càlcul. En un altre cas, no s'obtindrà puntuació en aquest apartat.  
  
Base onzena. Resolució i notificació  
1. La competència per a resoldre el procediment de concessió d'ajudes correspon a la persona titular de la conselleria competent o en qui delegue, així com les facultats relatives a la modificació, revocació i reintegrament d'aquestes, en les matèries pròpies dels centres directius dependents de les secretaries autonòmiques.  
2. El termini màxim per a resoldre i notificar la resolució del procediment és de sis mesos, computant-se aquest termini a partir de l'endemà de la publicació d'aquesta convocatòria, segons el que disposa l'article 25.4 de l'LGS. Si no s'ha dictat i publicat resolució expressa en aquest termini de sis mesos, les persones interessades podran entendre desestimada la seua sol·licitud conforme a l'article 25.5 de l'LGS.  
3. La notificació de la resolució es farà mitjançant publicació en el Diari Oficial de la Generalitat Valenciana. Així mateix, es podrà publicar amb caràcter informatiu en la pàgina web de la conselleria competent.  
La publicació de la resolució de concessió en el Diari Oficial de la Generalitat Valenciana substitueix les notificacions individuals, amb els mateixos efectes, segons el que estableix l'article 45 de l'LPACAP.  
  
4. En les resolucions de concessió de les subvencions es farà constar expressament que els fons amb què se sufraguen procedeixen dels pressupostos generals de l'Estat, dins del Pla de recuperació, transformació i resiliència de la Unió Europea.  
5. La sol·licitud de subvenció comporta l'acceptació tàcita de la subvenció concedida, entenent que accepta totes i cadascuna de les condicions expressades en aquesta resolució, en la corresponent convocatòria i en l'acte de concessió de la subvenció.  
6. L'entitat beneficiària podrà renunciar a la subvenció concedida en el termini d'un mes comptat a partir de l'endemà de la notificació de la resolució administrativa. D'igual manera, l'entitat sol·licitant podrà desistir de la sol·licitud de la subvenció en qualsevol moment abans de la concessió d'aquesta. Tant la renúncia a la subvenció com el desistiment de la sol·licitud hauran de ser expressos, i comunicar-se a l'òrgan instructor mitjançant la presentació en la seu electrònica de la Generalitat a través de l'adreça d'internet sede.gva.es/va/proc22956.  
  
  
Base dotzena. Justificació  
1. Sol·licitud de pagament  
a) La presentació del material justificatiu es farà adjuntant el model de justificació de la subvenció i de sol·licitud d'abonament de les ajudes a través de la seu electrònica de la Generalitat en l'adreça: sede.gva.es/va/proc22956.  
b) Les sol·licituds de pagament, així com els documents que s'adjunten, i requerisquen la signatura, han de signar-se amb el certificat digital de la persona física amb capacitat legal per a presentar-la o, si és el cas, amb el certificat digital del seu representant.  
2. Documents que cal aportar  
Una vegada finalitzat el projecte i en el termini de tres mesos des de la seua recepció, sempre abans de la conclusió del termini d'execució marcat en l'apartat 2 de la base huitena d'aquesta resolució, perquè es puga comprovar la despesa realitzada i l'adequació del projecte als objectius fixats, els beneficiaris hauran de presentar la sol·licitud de pagament i el compte justificatiu. Els documents de què s'acompanyarà la sol·licitud de pagament i que formaran part del compte justificatiu seran:  
a) Còpia del contracte formalitzat entre el municipi i la persona adjudicatària de les obres, adjuntant còpia del corresponent plec tipus de clàusules administratives particulars i annexos, degudament signat per les parts, disponible en la seu electrònica de la Generalitat en l'adreça d'internet sede.gva.es/va/proc22956  
b) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts, aprovada per l'òrgan municipal corresponent i autoritzacions administratives que siguen preceptives tant per a l'execució del projecte com l'exercici de l'activitat.  
c) Una memòria econòmica justificativa del cost de les activitats realitzades aprovada per l'òrgan municipal competent, que contindrà:  
i. Una relació classificada de les despeses i les inversions de l'activitat, amb la identificació del creditor i del document de pagament, l'import, la data d'emissió i la data de pagament.  
ii. Les despeses efectuades es justificaran mitjançant factures i documents de pagament, o documents de valor probatori equivalent d'acord amb la normativa aplicable i el que disposa aquesta convocatòria.  
iii. Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència, si és el cas, o declaració de no haver-los rebut.   
iv. Certificat expedit per la intervenció o secretaria de l'entitat beneficiària, acreditatiu d'haver tramitat l'expedient de contractació de l'obra d'acord amb la legislació de contractes vigent.  
v. Si és el cas, la carta de pagament de reintegrament en el supòsit de romanents no aplicats, així com dels interessos derivats d'aquests.  
vi. Còpia dels certificats emesos pel tècnic director de les obres, aprovades per l'òrgan de contractació municipal corresponent.  
  
vii. Acta de replanteig de l'obra.  
viii. Certificat de fi d'obra i acta de recepció.  
ix. Si l'obra es fa pel sistema d'administració pròpia, els certificats d'obra (que, en aquest cas, consistiran en una relació de mesuraments) hauran d'anar acompanyats, a més, dels següents justificants:  
- La part dels costos de personal s'acreditarà mitjançant certificat expedit per la intervenció o la secretaria municipal, acreditatiu d'haver sigut satisfets a càrrec dels crèdits consignats en el capítol VI del pressupost, en el qual apareixerà l'import.  
- La part dels costos d'adquisició de materials o prestació de serveis s'acreditarà amb les còpies de les factures, aprovades per l'òrgan competent del municipi, i s'hi haurà de destacar el finançament de la Generalitat, a través de la conselleria amb competències en matèria de recursos hídrics, subvenció concedida, data i import.  
x. Reportatge fotogràfic de les actuacions realitzades, que incloga fotografies de la situació final després de les actuacions, i, si és el cas, dels equips i les instal·lacions principals finals objecte de l'ajuda, així com on es mostre el cartell publicitari o la senyalització de l'actuació.  
  
xi. Seguint el principi de competència, en el cas de contracte menor, l'òrgan de contractació sol·licitarà, almenys, tres pressupostos, havent de quedar això prou acreditat en l'expedient tal com s'indica en l'annex de la Resolució, de 6 de març de 2019, de l'Oficina Independent de Regulació i Supervisió de la Contractació, per la qual es publica la Instrucció 1/2019, de 28 de febrer, sobre contractes menors, regulats en l'LCSP. Instrucció II.  
xii. Certificat del director o directora d'obra del compliment del pla de gestió de residus que justifique que almenys el 70 % (en pes) dels residus de construcció i demolició no perillosos ha sigut reutilitzat, reciclat o recuperat, així com justificar documentalment la recepció de l'excedent d'aquests materials per gestor de residus autoritzat.  
xiii. Documentació justificativa de l'indicat en el paràgraf 3 de l'apartat 6 de la base dessetena.  
xiv. Declaració responsable del director o directora d'obra segons el corresponent model disponible en la direcció sede.gva.es/es/proc22956. Còpia de la/les factura/es del transport a abocador per gestor de residus autoritzat i del titular/gestor de l'abocador d'haver depositat els residus generats en l'obra que no han sigut reutilitzats.  
xv. Certificat del director o directora d'obra justificant que l'activitat de millora i renovació redueix el consum mitjà d'energia del sistema de distribució.  
xvi. En el cas que es duga a terme subcontractació, sense perjudici del que estableix l'apartat quart de la base sisena, s'hauran de presentar els següents documents disponibles en la direcció sede.gva.es/va/ proc22956  
- Notificació de subcontractació.  
- Declaració sobre la part de l'objecte del contracte l'execució de la qual es proposa subcontractar.  
- Notificació de pagaments a empreses subcontractistes.  
- Model A: declaració d'absència de conflicte d'interessos (tercers).  
  
- Model B: declaració i tractament de dades en relació amb l'execució d'actuacions del Pla de recuperació, transformació i resiliència.  
  
- Model C: declaració del compromís en relació amb l'execució d'actuacions del Pla de recuperació, transformació i resiliència.  
  
c) Document acreditatiu de la plena disponibilitat dels terrenys afectats per l'actuació.  
d) Document acreditatiu de l'aprovació de la tramitació ambiental, o document justificatiu de la seua exclusió.   
e) Garantirà el compliment del principi de «no causar dany significatiu al medi ambient» (principi do no significant harm DNSH) i les condicions d'etiquetatge climàtic i digital, d'acord amb el que estableix el Pla de recuperació, transformació i resiliència, durant totes les fases del disseny i execució del projecte de què es tracte, havent de presentar el corresponent model disponible en l'adreça sede.gva.es/va/proc22956  
  
f) «Model A, declaració d'absència de conflicte d'interessos emprats», signat pel beneficiari de la subvenció, que actua com a òrgan de contractació.  
g) «Model A, declaració d'absència de conflicte d'interessos tercers», signat pel contractista.  
La no execució, no justificació i impagament de les actuacions en els terminis establits implica el reintegrament de la subvenció efectivament concedida i pagada   
3. Certificats  
a) Amb el primer certificat s'adjuntarà:  
i) Certificat expedit per la intervenció o secretaria de l'entitat beneficiària, acreditatiu d'haver tramitat l'expedient de contractació de l'obra d'acord amb la legislació de contractes vigent.  
ii. Còpia del contracte formalitzat entre el municipi i la persona adjudicatària de les obres, adjuntant còpia del corresponent plec tipus de clàusules administratives particulars i annexos, degudament signat per les parts, disponible en la seu electrònica de la Generalitat en l'adreça d'internet sede.gva.es/va/proc22956  
iii. Acta de replanteig de l'obra.  
iv. Testimoni fotogràfic de les actuacions realitzades.  
v) Garantiran el compliment del principi de «no causar dany significatiu al medi ambient» (principi do no significant harm DNSH) i les condicions d'etiquetatge climàtic i digital d'acord amb el que estableix el Pla de recuperació, transformació i resiliència, durant totes les fases del disseny i l'execució del projecte de què es tracte, havent de presentar el corresponent model disponible en l'adreça sede.gva.es/va/proc22956  
  
b) Si l'obra ha sigut finançada, a més de amb la subvenció, amb fons propis o altres subvencions o recursos, certificat en el qual es faça constar l'import, la procedència i l'aplicació de tals fons a l'obra subvencionada.  
c) Si l'obra es realitza pel sistema d'administració pròpia, els certificats d'obra (que, en aquest cas, consistiran en una relació de mesuraments), hauran d'estar acompanyats, a més del que s'indica en els punts iii i iv anteriors, dels següents justificants:  
i) La part dels costos de personal s'acreditarà mitjançant certificat expedit per la intervenció o la secretaria municipal, acreditatiu d'haver sigut satisfets a càrrec dels crèdits consignats en el capítol VI del pressupost, en què haurà d'aparéixer l'import.  
ii. La part dels costos d'adquisició de materials o prestació de serveis s'acreditarà amb les còpies de les factures, aprovades per l'òrgan competent del municipi, i s'hi haurà de destacar el finançament de la Generalitat, a través de la conselleria amb competències en matèria de recursos hídrics, subvenció concedida, data i import.  
  
Base tretzena. Pagament de les subvencions concedides  
1. El pagament s'efectuarà quan l'entitat beneficiària haja acreditat el compliment de la finalitat per a la qual va ser atorgada la subvenció i haja justificat la realització de l'activitat i la despesa realitzada. Les ordres de pagament s'hauran d'acompanyar d'un certificat expedit per l'òrgan gestor que acredite el compliment de les condicions de la subvenció.  
2. Constituirà, en tot cas, requisit previ per al pagament l'expedició pel director general del corresponent certificat de comprovació i aprovació de justificant.  
3. També és requisit previ per al pagament estar al corrent en el compliment de les seues obligacions tributàries i amb la Seguretat Social, d'acord amb l'article 22 de l'RLGS.  
4. Els ajuntaments, amb caràcter previ al pagament, hauran d'acreditar trobar-se al corrent de la seua obligació de retre comptes anuals davant de la Sindicatura de Comptes, segons disposa l'article 199.4 de la Llei 8/2010, de 23 de juny, de règim local de la Comunitat Valenciana.  
5. Pagament fraccionat o abonament a compte:  
a) Podrà realitzar-se un pagament anticipat del 30 % de l'ajuda concedida. Aquesta bestreta es lliurarà amb la presentació per part dels beneficiaris d'un certificat acreditatiu de l'inici de les actuacions o del projecte subvencionat. El 70 % restant s'abonarà, una vegada justificades totes les despeses, conforme als següents apartats.  
b) Per a aquelles actuacions iniciades amb posterioritat a l'1 de febrer de 2020 i abans de l'1 de juny de 2025, podran realitzar-se abonaments a compte que suposaran la realització de pagaments fraccionats que respondran al ritme d'execució de les accions subvencionades, que s'abonaran per quantia equivalent al certificat presentat.  
Aquests pagaments fraccionats hauran de complir les següents característiques:  
- Els pagaments fraccionats han de destinar-se únicament a cobrir despeses de l'actuació objecte de la subvenció i han de justificar-se adequadament.  
- La part d'obra executada fins al 30 de setembre de l'any en curs serà abonada, amb presentació prèvia del certificat corresponent, en el termini màxim de 15 dies després del 30 de setembre.  
c) D'acord amb l'article 171.5 de la Llei 1/2015, per tractar-se d'ajudes dirigides a administracions públiques de caràcter territorial, queden exonerades de la constitució de garanties.  
  
Base catorzena. Obligacions i compromisos dels beneficiaris  
1. Els beneficiaris hauran de complir les següents obligacions:  
a) Pel que fa a les obligacions del beneficiari, resulta d'aplicació el que s'estableix en l'article 14 de l'LGS.  
b) Executar la totalitat de l'obra objecte de subvenció, assumint el finançament i abonament de la part de l'import no subvencionat. Tot això, segons les quantitats reflectides en el projecte tècnic.  
c) Complir amb tots els tràmits requerits per la normativa sectorial aplicable a l'actuació projectada.  
d) Ajustar-se en l'execució de l'obra al que estableix el projecte tècnic, així com a fer efectiva la tramitació de l'expedient conforme amb el que estableix la legislació vigent en matèria de contractació pública.  
  
e) Assumir les responsabilitats que podrien derivar-se de la realització del projecte o activitat.  
f) Disposar dels permisos administratius corresponents en cas que siguen necessaris per al desenvolupament de l'activitat objecte d'ajuda.  
  
g) Comunicar, en qualsevol moment de la vigència de l'expedient, altres subvencions públiques i privades que hagen obtingut o sol·licitat per al mateix projecte amb posterioritat a la presentació de la sol·licitud, la qual cosa donarà lloc al corresponent expedient d'adequació de l'ajuda.  
h) Comunicar qualsevol modificació del projecte seleccionat per a l'execució i subvenció a la direcció general amb competències en matèria de recursos hídrics d'aquesta conselleria.  
i) Facilitar a l'Administració de la Comunitat Valenciana tota la informació que es requerisca sobre l'activitat subvencionada i la possible concurrència d'altres ajudes públiques o aportacions privades amb la mateixa finalitat, amb expressió del seu origen i import.  
j) Sotmetre's a les actuacions d'inspecció que efectue l'òrgan concedent, així com qualssevol altres de comprovació i control financer que puguen requerir-se.  
k) Portar una comptabilitat específica de les actuacions objecte de subvenció per a garantir l'adequada justificació de la subvenció concedida i pagada.  
l) Complir les obligacions específiques que establisca el PERTE i l'Ordre HFP/1031/2021, de 29 de setembre, especialment quant a:  
  
i) Tindre, a l'efecte d'auditoria i control de l'ús dels fons, en una base de dades única i amb format electrònic que permeta fer cerques, les categories harmonitzades de dades previstes en l'article 22.2.d del Reglament (UE) 2021/241, de 12 de febrer.  
ii. Guardar la traçabilitat de cadascuna de les inversions i actuacions realitzades, així com la corresponent documentació acreditativa d'aquestes. Se sotmetran a les mesures de control i auditoria recollides en el Reglament 2021/241, de 12 de febrer, i el Reglament 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió. En particular, hauran d'autoritzar la Comissió, l'Oficina Europea de Lluita contra el Frau (OLAF), el Tribunal de Comptes Europeu i, quan siga procedent, la Fiscalia Europea a exercir els drets que els reconeix l'article 129, apartat 1, de l'esmentat reglament financer.  
  
iii. Conservar i custodiar els documents en les condicions i els terminis establits de conformitat amb l'article 132 del Reglament 2018/1046, de 18 de juliol, i el Reglament (UE) 2021/241, de 12 de febrer.  
iv. Assegurar la regularitat de la despesa subjacent i l'adopció de mesures dirigides a previndre, detectar, comunicar i corregir el frau i la corrupció, previndre el conflicte d'interés i el doble finançament, a fi de protegir els interessos financers de la Unió, segons es defineixen en l'article 61, apartats 2 i 3, del Reglament 2018/1046, de 18 de juliol.  
  
v) Ser responsables de la fiabilitat i el seguiment de l'execució de les actuacions subvencionades, de manera que puga conéixer-se en tot moment el nivell de consecució de cada actuació i de les fites i els objectius que s'hagen establit sobre aquest tema.  
vi. Assumir qualsevol altra obligació comunitària i nacional que resulte d'aplicació per raó del finançament del Mecanisme de recuperació i resiliència.  
m) Quan la persona beneficiària, en els termes de l'article 29 de la Llei 38/2003, de 17 de novembre, general de subvencions, subcontracte amb tercers la realització de part de l'activitat subvencionada, haurà d'exigir a dites terceres que es comprometen per escrit a respectar la normativa ambiental i social, així com a complir els compromisos socials, de transparència, ètics i ambientals assumits per la persona beneficiària.  
n) Complir les obligacions establides en el Decret 118/2022, conforme determina l'article 24 d'aquest.  
ñ) Complir les obligacions establides en l'Ordre HFP/55/2023, de 24 de gener, en relació a l'anàlisi de risc de conflicte d'interessos.  
  
2. Complir amb les obligacions d'informació i publicitat que les autoritats competents establisquen relatives al finançament del Mecanisme de recuperació i resiliència; tot això, de conformitat amb el que es disposa en l'article 9 de l'Ordre HFP/1030/2021, de 29 de setembre. A aquest efecte, han d'adoptar mesures d'informació, comunicació i visibilitat de les actuacions finançades (bàners en webs o aplicacions informàtiques, cartells informatius, plaques, publicacions impreses i electròniques, material audiovisual, anuncis i insercions en premsa, certificats, etc.), incloent-hi els següents logos:  
a) L'emblema de la Unió Europea.  
b) Juntament amb l'emblema de la Unió, s'haurà d'incloure el text «Finançat per la Unió Europea Next Generation EU».  
c) S'haurà de tindre en compte les normes gràfiques i els colors normalitzats establits en l'annex I del Reglament d'execució 821/2014, de la Comissió, de 28 de juliol de 2014, pel qual s'estableixen disposicions d'aplicació del Reglament (UE) 1303/2013, del Parlament Europeu i del Consell, de 17 de desembre, pel que fa a les modalitats concretes de transferència i gestió de les contribucions del programa, la presentació d'informació sobre els instruments financers, les característiques tècniques de les mesures d'informació i comunicació de les operacions i el sistema per al registre i l'emmagatzematge de dades.  
  
d) Així mateix, s'haurà d'incloure el logo oficial del PRTR del Regne d'Espanya, i una referència a la gestió per la Direcció General de l'Aigua. A aquest efecte, es tindran en consideració les indicacions que s'adopten sobre la comunicació digital del PRTR.  
e) Una vegada finalitzada l'obra, es col·locarà un cartell permanent (format placa o similar) en què s'haurà de reflectir la procedència del finançament i l'emblema de la UE Emblema de la UE + text «Finançat per la Unió Europea - Next Generation EU» (format mínim recomanable A4). La tipografia serà Gothan o Helvetica i els logos institucionals es col·locaran amb preferència en la part alta o baixa del cartell, i si només n'hi ha dos, en els cantons.  
f) En els projectes executats sota el PRTR, s'ha d'observar que en les activitats de comunicació relacionades amb l'acció (incloent-hi les relacions amb els mitjans de comunicació, conferències, seminaris i material informatiu —com ara fullets, cartells, presentacions, etc.—, en format electrònic a través dels mitjans de comunicació tradicionals o de les xarxes socials), així com qualsevol infraestructura, equip, vehicle, subministrament o resultat important finançat, ha de mostrar el logotip oficial del pla, a més de l'emblema de la Unió Europea acompanyat del text «Finançat per la Unió Europea - Next Generation EU», detallat en el web: https://planderecuperacion.gob.es/identidad-visual  
  
3. Les dades aportades pels beneficiaris seran utilitzades per la Direcció General de l'Aigua per a informar la Comissió Europea del compliment dels objectius del PERTE sobre la digitalització del cicle urbà de l'aigua en els seus corresponents municipis.  
4. L'entitat beneficiària haurà d'iniciar, instruir i resoldre les reclamacions dels particulars per qualsevol lesió que patisquen en els seus béns i drets a conseqüència de l'execució de les obres, assumint la mateixa entitat el pagament corresponent a la indemnització que s'acorde per resolució de l'òrgan competent.  
5. De conformitat amb el que disposen els apartats 4 i 5 de l'article 31 de l'LGS, s'estableix un període mínim de 5 anys, a comptar de la data d'adquisició del bé o l'execució de les inversions, durant el qual els beneficiaris últims hauran de destinar els béns subvencionats a la finalitat concreta per a la qual es concedeixen les subvencions d'aquesta resolució.  
6. Els beneficiaris últims de les ajudes hauran de garantir el compliment del principi de «no causar dany significatiu al medi ambient» (principi do no significant harm DNSH) i les condicions d'etiquetatge climàtic i digital d'acord amb el que estableix el Pla de recuperació, transformació i resiliència, durant totes les fases del disseny i l'execució del projecte de què es tracte, havent de presentar el corresponent model disponible en l'adreça sede.gva.es/va/proc22956  
  
Els dissenys d'edificis i les tècniques de construcció donaran suport a la circularitat i, en particular, demostraran, amb referència a la norma ISO 20401 o altres normes per a avaluar la capacitat de desmuntatge o adaptabilitat dels edificis, com estan dissenyats per a ser més eficients en l'ús de recursos, adaptables, flexibles i desmuntables per a permetre'n la reutilització i el reciclatge utilitzant els sistemes de classificació disponibles per a residus de construcció i demolició.  
En l'ús d'equips i equipaments tecnològics se seleccionaran els millors disponibles per la tecnologia existent quant al consum d'energia. Els equips hauran de complir els requisits relacionats amb l'energia establits d'acord amb la Directiva 2009/125/EC, per a servidors i emmagatzematge de dades, o computadores i servidors de computadores o pantalles electròniques. Els equips hauran de complir els requisits d'eficiència de materials establits d'acord amb la Directiva 2009/125/EC. Tot això es justificarà mitjançant aportació, en la memòria justificativa de finalització de l'actuació, dels documents acreditatius d'aquests (fitxes tècniques d'aquests materials que indiquen el compliment de les directives esmentades). Al final de la seua vida útil, els equips se sotmetran a una preparació per a operacions de reutilització, aspecte que s'acreditarà mitjançant el compromís de l'ajuntament.  
  
7. Els beneficiaris estaran obligats a crear a Espanya tota l'ocupació necessària per a la realització de l'activitat, que es realitzarà amb personal contractat i afiliat a la Seguretat Social en el territori nacional. El compliment d'aquest requisit haurà de justificar-se documentalment. Així mateix, les entitats beneficiàries hauran de contribuir a l'objectiu d'autonomia estratègica i digital de la Unió Europea, així com garantir la seguretat de la cadena de subministrament tenint en compte el context internacional i la disponibilitat de qualsevol component o subsistema tecnològic sensible que puga formar part de la solució, mitjançant l'adquisició d'equips, components, integracions de sistemes i programari associat a proveïdors situats a la Unió Europea.  
  
  
  
Base quinzena. Control, incompliment i reintegrament  
1. Aquestes ajudes seran objecte de les actuacions de comprovació, control i fiscalització.  
2. Qualsevol alteració de les condicions que s'han tingut en compte per a la concessió de la subvenció podrà donar lloc a la modificació de les resolucions de concessió. Així mateix, l'obtenció concurrent de subvencions atorgades per a la mateixa finalitat i objecte per altres administracions o ens públics o privats nacionals donarà lloc a una reducció proporcional en l'import de les subvencions.  
3. L'incompliment sobrevingut dels requisits exigits per a la concessió de la subvenció, o la no execució total de les inversions, amb independència d'altres responsabilitats en què haja pogut incórrer la persona beneficiària, donarà lloc a la pèrdua del dret a la subvenció concedida, amb l'obligació de reembossar les quantitats ja percebudes, incrementades amb els interessos de demora legalment establits.  
  
En cas d'incompliments parcials, l'autoritat competent graduarà aquest i la seua repercussió en la pèrdua parcial de la subvenció concedida i en l'obligació de reembossament parcial de les quantitats abonades més els interessos de demora. No obstant això, si l'incompliment afecta la no execució parcial de les inversions, es procedirà a la pèrdua del dret a la subvenció per la quantia corresponent a la part no executada en termini, i si s'han fet pagaments parcials en funció de comprovacions i recepcions parcials de la inversió, aquests tindran la consideració de definitius, sempre que s'aconseguisca l'objectiu previst en aquestes bases i en el PRTR. En cas contrari, donarà lloc a la pèrdua del dret a la subvenció concedida.  
En cas d'incompliment de les obligacions previstes en l'apartat 6 de la base catorzena d'aquesta resolució, «no causar mal significatiu al medi ambient», es procedirà el reintegrament total o parcial de les quantitats percebudes per l'entitat beneficiària, en funció de l'abast de l'incompliment. Així mateix, serà procedent el reintegrament de les quantitats percebudes, així com l'exigència de l'interés de demora des del moment del pagament de la subvenció, en els altres supòsits previstos en l'article 37.1 de l'LGS, incloent-hi l'incompliment total o parcial de l'activitat subvencionada o dels objectius previstos.  
4. La Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes.  
5. En qualsevol cas, serà aplicable el que es disposa en matèria de control financer, reintegrament i infraccions i sancions administratives en l'LHP i en l'LGS.  
6. L'incompliment de la normativa ambiental i social i dels compromisos assumits per la persona beneficiària, constituirà causa de reintegrament de la subvenció, de conformitat amb l'article 37.1.f de la Llei 38/2003, de 17 de novembre, general de subvencions.  
  
Base setzena. Règim sancionador  
El règim sancionador s'aplicarà per la comissió d'infraccions administratives previstes en la normativa bàsica estatal a aquells subjectes que en siguen responsables i es regirà pel que disposa el capítol IV del títol X de l'LHP.  
  
Base dessetena. Protecció de dades de caràcter personal  
1. La gestió de les ajudes comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que s'estableix en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar del següent:  
a) Nom del tractament: Ajudes i subvencions en matèria d'infraestructures hidràuliques.  
b) Responsable del tractament: Persona titular de la sotssecretaria de la conselleria competent en matèria de medi ambient.  
c) Finalitat del tractament: Concessió d'ajudes en matèria de conscienciació de l'ús de l'aigua i de subministrament d'aigua, sanejament i defensa contra inundacions.  
d) Exercici de drets: Les persones interessades tenen dret a sol·licitar l'accés, la rectificació i la supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es estableix en la següent adreça d'internet: sede.gva.es/va/proc19970  
e) Reclamacions: Sense perjudici de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica de conformitat amb el que es estableix en l'adreça d'internet https://sede.gva.es/va/inicio/procedimientos'id\_proc=22392, sense perjudici de la possibilitat de reclamar davant de l'Agència Espanyola de Protecció de Dades.  
f) Es pot obtindre informació més detallada en el següent enllaç: https://agroambient.gva.es/va/registre-de-tractaments  
3. Quan s'aporten dades de caràcter personal de terceres persones en el procediment administratiu, tindrà l'obligació d'informar-les dels següents aspectes:  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar-ne, entre altres aspectes, la veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant, o el seu representant legal, haurà d'haver sol·licitat aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen amb relació al tractament de les seues dades personals.  
  
Base dihuitena. Transparència, subministrament d'informació i dades obertes  
1. Les entitats públiques hauran de complir les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, els corresponen com a entitats públiques.  
2. Les entitats privades beneficiàries de la subvenció hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 4 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben, com a mínim, a la quantitat de 5.000 euros.  
En particular, han de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es farà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
3. Sense perjudici de les obligacions previstes en els apartats anteriors, totes les entitats beneficiàries de subvencions han de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió, com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
4. Totes les entitats beneficiàries de subvencions estan obligades a subministrar a l'entitat concedent, previ requeriment, tota la informació que siga necessària perquè aquesta complisca les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haja sigut atés, l'òrgan que ha fet el requeriment podrà acordar, amb advertiment i audiència previs a l'entitat beneficiària, la imposició de multes coercitives en els termes establits en l'article 5 de la Llei 1/2022, de 13 d'abril.  
  
5. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes  
  
Base denovena. Publicitat i difusió  
1. Per a la deguda difusió de l'origen de la subvenció, els beneficiaris faran constar en les actuacions que s'executen sota el Pla de recuperació, transformació i resiliència (incloent-hi qualsevol documentació o publicació de qualsevol índole i suport, actuació de comunicació o visibilitat, premis i publicitat) que són finançades per la Unió Europea Next Generation EU (Mecanisme per a la recuperació i resiliència), havent de mostrar el logotip oficial del pla, a més de l'emblema de la Unió Europea.  
2. El format s'ajustarà al que s'estableix en el «Manual de Marca del Plan de Recuperación, Transformación y Resiliencia», confeccionat per la Secretaria d'Estat de Comunicació de la Presidència del Govern.  
  
3. Quan l'entitat beneficiària incloga el seu propi logotip o el d'altres entitats finançadores del projecte, el del Fons Europeu i el de la Comunitat Valenciana, haurà de figurar amb la mateixa grandària i en les mateixes condicions de visibilitat.  
4. D'acord amb el que estableix l'article 18 de l'LGS, es procedirà a registrar la convocatòria i la seua resolució en la Base de dades nacional de subvencions, i a publicar en la pàgina web la informació a què es refereix l'article 23 de la Llei 1/2022.  
  
Base vintena. Lluita contra el frau  
1. Durant totes les fases del procés de gestió de les ajudes, la Comunitat Valenciana aplicarà mecanismes suficients per a reduir, previndre, detectar i corregir el risc de frau, la corrupció i els conflictes d'interessos (com l'abstenció i la recusació), d'acord amb les instruccions aplicables a la gestió del PRTR.  
Les entitats beneficiàries han de tindre un comportament antifrau i col·laborar amb qualsevol altra administració per a evitar comportaments fraudulents en la societat.  
2. Qualsevol persona que tinga coneixement de fets que puguen ser constitutius de frau, corrupció o irregularitat en relació amb projectes o operacions finançades totalment o parcialment a càrrec de fons procedents de la Unió Europea en el marc de qualsevol de les convocatòries per a la concessió d'ajudes objecte d'aquestes bases, podrà posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics a través del canal habilitat al tal efecte per aquest servei en l'adreça web següent:  
https://www.igae.pap.hacienda.gob.es/sitios/igae/es-ES/Paginas/denan.aspx  
Aquesta comunicació es farà en els termes establits en la Comunicació 1/2007, de 3 d'abril, del servei esmentat.  
  
  
  
ANNEX II  
Convocatòria de concessió d'ajudes per a la digitalització del cicle urbà de l'aigua en municipis menors de 20.000 habitants de la Comunitat Valenciana.  
  
Apartat primer. Bases  
Les bases reguladores d'aquesta convocatòria són les establides en l'annex I.  
  
Apartat segon. Finançament de les ajudes  
L'import total d'aquesta convocatòria ascendeix a tres milions huit-cents trenta-tres mil quatre-cents euros (3.833.400€), que es finançaran a càrrec del capítol VII del programa pressupostari 442.99 dels pressupostos de la Generalitat per a l'exercici 2023, a càrrec de la línia S9216000. El 100 % de l'import de la convocatòria de la subvenció procedeix dels fons Next Generation EU de l'MRR.  
  
Apartat tercer. Objecte  
Convocar els possibles beneficiaris enumerats en la base segona a sol·licitar subvencions per a fer actuacions en matèria de digitalització del cicle urbà de l'aigua.  
  
Apartat quart. Termini i forma de presentació de les sol·licituds  
1. El termini de presentació de les sol·licituds serà de dos mesos a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana.  
Les sol·licituds hauran de formalitzar-se en el formulari disposat per a la convocatòria disponible en l'adreça: sede.gva.es/va/proc22956.  
Els sol·licitants que reunisquen les condicions previstes en aquestes bases podran presentar una única sol·licitud de subvenció. No s'admetrà més d'una sol·licitud per a un mateix municipi.  
Els beneficiaris estan obligats a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques (a partir d'ara, LPACAP).  
2. La sol·licitud de subvenció haurà de subscriure's per l'alcalde-president de l'ajuntament o, si és el cas, per un representant legal, i haurà d'estar aprovada per la junta de govern local o òrgan municipal competent en el cas d'entitat local o diputació, i per persona amb prou poder justificant la identificació de qui subscriu la sol·licitud i del caràcter amb què ho fa quan es tracte de qualsevol altra mena d'entitat de les esmentades en la base reguladora segona.  
3. Per a accedir de manera telemàtica al procediment, la persona sol·licitant haurà de disposar de signatura electrònica avançada, com el certificat qualificat de representant d'entitat emés per l'Agència de Tecnologia i Certificació Electrònica (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/va/sede\_certificados).  
En cas que es vulga tramitar un procediment mitjançant representació, aquesta es podrà atorgar a través del Registre de representants https://www.accv.es/vl/servicios/empresas/registro-de-representantes/ L'accés al Registre de representants per part dels representats pot fer-se utilitzant un certificat qualificat de ciutadà (si és persona física) o de representant d'entitat (si és persona jurídica).  
Les sol·licituds, així com els documents que s'adjunten, i que requerisquen signatura, han de signar-se amb el certificat digital de la persona física amb capacitat legal per a presentar-la o, si és el cas, amb el certificat digital del seu representant.  
En el cas que alguna de les persones sol·licitants presente la seua sol·licitud presencialment, se li requerirà que l'esmene a través de la presentació electrònica en els termes establits en l'article 68.4 de l'esmentada LPACAP. A aquest efecte, es considera com a data de presentació de la sol·licitud aquella en què s'haja fet l'esmena.  
  
4. Les esmenes o les aportacions documentals posteriors a la presentació de la sol·licitud es faran telemàticament en la seu electrònica de la Generalitat a través de l'adreça d'internet sede.gva.es/va/proc22956.  
  
5. Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació s'haurà de fer de manera telemàtica a través de la seu electrònica de la Generalitat (sede.gva.es/proc22648), d'acord amb el que s'estableix en l'article 6 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
6. La presentació de la sol·licitud suposarà el compromís exprés del sol·licitant, en cas de ser beneficiari final de l'ajuda, de concedir els drets i accessos necessaris per a garantir que els organismes europeus exercisquen les seues competències, de conformitat amb l'article 22.2.e del Reglament (UE) 2021/241, del Parlament Europeu i del Consell, de 12 de febrer de 2021, i l'article 129 del Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió, pel qual es modifiquen els reglaments (UE) núm. 1296/2013, (UE) núm. 1301/2013, (UE) núm. 1303/2013, (UE) núm. 1304/2013, (UE) núm. 1309/2013, (UE) núm. 1316/2013, (UE) núm. 223/2014 i (UE) núm. 283/2014, i la Decisió núm. 541/2014/UE, i pel qual es deroga el Reglament (UE, Euratom) núm. 966/2012.  
  
Apartat cinqué. Documentació que cal presentar  
1. Juntament amb la sol·licitud, s'haurà d'adjuntar la següent documentació:  
a) Acreditació de la identitat de la persona sol·licitant amb prou poder i, si és el cas, del seu representant o apoderat legal.  
b) Aprovació de la proposta per l'òrgan competent de l'entitat local en el cas en què els serveis siguen gestionats indirectament (concessionaris, empreses mixtes, etc.). En el cas que el programa subvencionable afecte més d'una entitat local - per prestar l'operador servei en més d'un municipi—, s'hauran d'incorporar tantes aprovacions com municipis als quals afecte el programa.  
c) Certificat de l'òrgan competent de l'entitat beneficiària (quan es tracte de l'entitat local) que acorde sol·licitar la subvenció, faculte la persona que n'exercisca la representació o l'apoderat legal i assumisca els compromisos i les obligacions continguts en les seues bases reguladores i en la seua respectiva convocatòria conforme amb el corresponent model disponible en l'adreça d'internet sede.gva.es/va/proc22956  
  
d) Certificat emés per la intervenció municipal acreditatiu del fet que la sol·licitud formulada per a la inversió ho és d'acord amb la definició del concepte pressupostari «inversions reals» definit en l'Ordre HAP/419/2014 del Ministeri d'Hisenda i Administracions Públiques, per la qual es modifica l'Ordre EHA/3565/2008, de 3 de desembre, per la qual s'aprova l'estructura dels pressupostos de les entitats locals, així com de l'aplicació pressupostària a la qual s'imputarà la despesa.  
  
e) Certificat d'existència de crèdit adequat i suficient per a fer front al finançament municipal fins a arribar al 100 % del cost total de l'actuació, incloent-hi l'IVA.  
f) Certificat que acredite que no hi ha urbanitzador per a l'activitat de què es tracta. En cas que n'hi haja, haurà de certificar-se que no té l'obligació d'escometre a càrrec seu l'obra o instal·lació sol·licitada.  
  
g) Certificat, emés per fedatari públic, acreditatiu de la titularitat o disponibilitat de la infraestructura i dels terrenys que siguen objecte de l'actuació o que es vegen afectats per aquesta, així com dels necessaris per a la ubicació de cartell de l'obra i l'apilament de materials, fent constar, si és el cas, que es disposa de les autoritzacions o concessions, de caràcter particular i administratives, necessàries (adjuntant còpia acarada de la corresponent documentació acreditativa).  
  
h) Certificat emés per fedatari públic que acredite l'existència o inexistència de mercantil concessionària del servei, organisme autònom local, entitat pública empresarial local o societat mercantil local, en què es faça constar si té concedit el servei de proveïment i sanejament, i per al cas de prestar serveis alguna d'aquestes entitats, certificar igualment si l'actuació està o no inclosa en els plans d'inversions o millora que haja de finançar o en les seues obligacions de conservació i substitució d'infraestructures.  
i) En el supòsit de mancomunitats o agrupacions de municipis, certificat emés per fedatari públic en el qual s'indique quins són els municipis afectats directament per l'actuació.  
j) Projecte tècnic de l'obra, redactat pel personal tècnic competent i que continga els documents necessaris per a la completa definició de l'actuació, tal com disposa l'article 233 de l'LCSP o normativa que la substituïsca en aquesta matèria. El projecte haurà de complir el que estableix l'Ordre 9/2016, de 22 d'abril, de 2016, de la Conselleria d'Agricultura, Medi ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics. Es destaca el compliment dels punts que s'indica a continuació:  
  
- El projecte vindrà signat en format PDF i en format obert.  
- Índex amb marcadors als diferents capítols i seccions.  
- Full de signatures, amb la signatura de les persones autores del projecte i, si és el cas, del responsable del contracte (https://agroambient.gva.es/documents/853573198/321286229/Plantilla+Firmas+ProyectoCAGR\_V2.pdf/0e101924-bebc-4142-b669-7cfcf1e80a8a).  
- Fitxer estàndard del pressupost que permeta intercanviar informació entre programes de pressupost i bases de dades (BC3, FIE-BCD).  
  
- Plans georeferenciats (sistema de referència ETRS89) juntament amb la projecció cartogràfica UTM referida a l'ús 30 i fitxers en obert d'aquests (DWG, DXF, etc.)  
A l'efecte del projecte, s'entén com a àmbit municipal el relacionat amb les conduccions o instal·lacions, tant de proveïment com de sanejament, que únicament donen servei al municipi. En el cas d'haver-hi connexions amb altres conduccions o instal·lacions de caràcter supramunicipal, s'identificaran i consideraran donant-los el tractament corresponent: bé com a captació o punt de subministrament en el cas de proveïment, bé com a abocament o alleujament en el cas de sanejament.  
  
Quant a la definició de l'actuació, el projecte haurà de contindre necessàriament dades (any de referència 2021) directament relacionades amb les referides en la base quarta d'aquesta convocatòria, i especialment les següents:  
j.1) Situació de partida:j  
i. Descripció detallada del sistema actual existent de proveïment i sanejament del municipi (procedència de l'aigua per a proveïment, depòsit d'aigua, xarxes en alta i baixa, sistema de comptadors, vàlvules, sectorització, mallat…), xarxa de sanejament, EDAR, etc., indicant si hi ha reutilització d'aquestes últimes, indicant les superfícies i longituds d'infraestructures sobre les quals s'actua; tot això, amb dades qualitatives i quantitatives.  
Quant al proveïment: s'efectuarà inventari de les conduccions o instal·lacions amb descripció general de les seues característiques (materials, diàmetres, pressions nominals, estat, antiguitat...) i reflex en plans, a escala llegible, que indique la ubicació, siga única o vàries, en què es pretén desenvolupar les inversions (immoble, carrer, plaça, parc…).  
  
Es concretarà la correlació dels sistemes de proveïment i sanejament amb les àrees urbanes a les quals serveixen (sectors, nuclis urbans, etc.), indicant el nombre d'habitants de cada àrea.  
S'aportaran dades relatives a volum anual captat i subministrat, volum anual consumit (facturat + consums municipals i altres no facturats) i nombre d'abonats per usos urbans (residencial, industrial, etc.), tant per a la totalitat del sistema de proveïment urbà del municipi com en cas de disposar de sectorització per a cadascun dels sectors identificats.  
En el cas de sectors no integrats en el nucli urbà principal (urbanitzacions, nuclis de població dispersos, polígons industrials...), s'indicarà si disposen de sistemes propis i la seua connexió o integració en el sistema públic.  
Tant a escala municipal com per sectors, es recolliran sobre cartografia els àmbits geogràfics corresponents als quals potencialment dona servei (en la cartografia corresponent a cada sector ha de quedar clara la possibilitat de la seua explotació de manera independent de la resta del sistema). Tot això, tenint en compte la diferenciació segons es tracte d'instal·lacions corresponents a captació-producció d'aigua, regulació, subministrament en alta, subministrament en baixa (distribució). L'objecte d'això és obtindre una visió general del sistema i detectar aquells sectors, instal·lacions o trams de conducció sobre els quals no es disposa de dades de cabals d'entrada i eixida, i poder conéixer els volums anuals agregats.  
Quant a sanejament, igualment s'efectuarà inventari de les conduccions o instal·lacions amb descripció general de les seues característiques (materials, diàmetres, capacitat, estat i antiguitat, etc.) i reflex en plans en els quals s'identificaran les àrees a les quals serveixen. S'aportaran dades de volum anual evacuat o abocament, nombre de connexions totals i per àrees, si es tracta d'àrees amb sistemes propis (urbanitzacions o nuclis de població aïllats, polígons industrials...), s'indicarà la seua connexió amb el sistema públic.  
Igualment, s'efectuarà una jerarquització i sectorització de les conduccions o instal·lacions, diferenciant la xarxa de clavegueram secundària, la xarxa principal, els col·lectors generals (emissaris a EDAR o a punt d'abocament o alleujament), així com si es tracta de conduccions per gravetat, impulsió, EBAR, etc., i si estan integrades en una xarxa unitària o separativa (transporten aigües negres, mixtes, pluvials...). D'aquesta manera, es podrà tindre una visió general del sistema de sanejament, detectar aquelles àrees, instal·lacions o trams de la conducció sobre els quals no es disposa de dades i tindre una visió dels volums anuals agregats.  
ii. En el cas d'instal·lacions considerables com a unitats (EDAR, ETAP, EBAR, depòsits, bombaments…), s'entendrà que la digitalització va dirigida als paràmetres d'entrada i eixida d'aquestes en la seua integració amb la resta del sistema que forma el cicle urbà.  
j.2) Situació final proposada:  
i. D'igual manera que per a la situació de partida, s'efectuarà una descripció i caracterització general dels sistemes de proveïment i sanejament que es pretén dur a terme mitjançant el projecte objecte d'aquesta subvenció.  
ii. Descripció detallada de les actuacions que es vol fer per a la consecució de la digitalització del cicle urbà de l'aigua objecte d'aquesta subvenció, que haurà d'incloure com a mínim informació sobre:  
- Instrumentació de camp: Incloent-hi els sensors, mesuradors i dispositius de registre i processament de dades.  
- Sistemes de comunicació per a establir els enllaços entre els instruments de camp i el lloc de control central.  
- Sistemes de programari i maquinari que possibiliten el monitoratge i control remot del sistema.  
iii. Relació d'instruments de mesura com ara comptadors digitals, cabalímetres, sensors de pressió, pH-metres, clorímetres o qualsevol altre element que es pretenga instal·lar per a la consecució de la digitalització del cicle urbà de l'aigua juntament amb les fitxes tècniques d'aquests.  
iv. Quant al sistema de telegestió, s'haurà d'indicar si es farà pel mateix ajuntament o si, per contra, es farà sobre els sistemes de les diputacions provincials o de les entitats públiques o concessionàries de l'aigua. En aquest últim cas, els elements que s'instal·len han de ser compatibles amb el sistema de les diputacions provincials, aspecte que ha de ser justificat mitjançant un certificat de l'ajuntament o la diputació provincial corresponent. Els protocols de comunicació hauran de ser oberts i dels recomanats per la Unió Europea, establits pels principals operadors industrials, que asseguren interoperabilitat entre tots els proveïdors: fabricants de dispositius, fabricadors d'estacions base, operadors de xarxa i desenvolupadors de programari.  
j.3) Justificació:  
i. En primer lloc, s'hauran d'identificar els objectius que es vol dur a terme:  
- Detecció i reducció de pèrdues.  
- Detecció i millora de la capacitat de les instal·lacions.  
- Control dels usos de l'aigua.  
- Millora de la qualitat.  
- Altres.  
ii. S'establirà una correlació entre els objectius i les activitats i accions que es proposen, fent referència a les dades relatives a cabals, qualitats, etc., que s'hauran de monitorar mitjançant la digitalització, el tractament i l'obtenció d'indicadors, i l'anàlisi comparativa per a la determinació i priorització de futures accions de millora en els sistemes i altres activitats que es vulga dur a terme.  
El projecte tècnic haurà d'estar redactat per personal tècnic competent i contindre els documents necessaris per a la completa definició de l'obra que s'execute, tal com disposa l'article 233 de la Llei 9/2017, de 8 de novembre, de contractes del sector públic, o normativa que la substituïsca en aquesta matèria. A més, haurà de complir el que estableix l'Ordre 9/2016, de 22 d'abril, de 2016, de la Conselleria d'Agricultura, Medi ambient, Canvi Climàtic i Desenvolupament Rural, per la qual s'estableix el format digital per a la presentació de projectes tècnics.  
  
El full de control de signatures, definit en l'annex I de l'Ordre 9/2016, que s'ha d'incloure com a última pàgina del projecte, ha de ser signat en la primera casella pel tècnic o tècnica competent que haja redactat el projecte.  
Juntament amb el projecte, s'haurà d'aportar la declaració responsable del projectista conforme amb el corresponent model habilitat en la seu electrònica de la Generalitat a través de la següent adreça d'internet: sede.gva.es/va/proc22956  
2. La sol·licitud haurà d'incorporar les següents declaracions responsables, que hauran de ser subscrites, segons siga procedent, per les persones sol·licitants:  
a) Estar al corrent en el compliment de les seues obligacions tributàries i amb la Seguretat Social, d'acord amb l'article 24.6 de l'RLGS.  
b) No trobar-se en cap de les situacions previstes en l'article 13 de l'LGS, incloent-hi la inexistència d'obligacions de reintegrament d'altres subvencions o ajudes, o, si és el cas, el fidel compliment de les seues obligacions de reintegrament d'altres subvencions o ajudes, segons els termes establits en l'article 21 de l'RLGS.  
c) Conéixer, acceptar i comprometre's al compliment del que exigeix aquesta resolució, així com el compromís del sol·licitant amb l'execució i posterior explotació de les actuacions, la seua conservació i el seu manteniment.  
d) Complir totes les obligacions exigibles en el marc del Pla de recuperació, transformació i resiliència, en particular, conéixer el compliment de les obligacions següents (d'acord amb el que estableix el Reglament (UE) núm. 2021/241):  
i. Subjecció als controls dels òrgans de control europeus (Comissió, Tribunal de Comptes Europeu, Oficina de Lluita Antifrau i Fiscalia Europea), normes sobre conservació de la documentació  
ii. Normes sobre informació i comunicació.  
iii. Normes de lluita contra el frau i la corrupció.  
e) Complir les obligacions acreditatives del compliment de les obligacions previstes en la Resolució HFP/1030/2021, de 29 de setembre, mitjançant la presentació dels models corresponents:  
i. Model A de declaració d'absència de conflicte d'interessos (DACI).  
ii. Model B de declaració de cessió i tractament de dades en relació amb l'execució d'actuacions del Pla de recuperació, transformació i resiliència (PRTR).  
iii. Model C de declaració de compromís en relació amb l'execució d'actuacions del Pla de recuperació, transformació i resiliència (PRTR).  
  
f) Declaració responsable dels tècnics competents, projectista i director de l'execució de l'obra.  
3. L'acreditació de la documentació relacionada s'efectuarà sense perjudici del que estableix l'article 28.2 de l'LPACAP.  
Quan l'administració actuant consulte o sol·licite dades o documents en l'àmbit dels fins de la convocatòria que estiguen en poder seu o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant de l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades del Registre de representants de l'Agència de Tecnologia i Certificació Electrònica (ACCV), així com les dades d'estar al corrent amb la Tresoreria de la Seguretat Social. No obstant això, si la persona interessada vol oposar-s'hi, és imprescindible que indique la informació concreta de la consulta a què s'oposa i els motius que ho justifiquen. Si s'hi oposa, queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que estableix la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals; l'article 4 de la Llei 40/2015, d'1 d'octubre, de règim jurídic del sector públic (a partir d'ara, RJSP), i l'article 13 de l'LGS.  
  
Apartat sisé. Termini de resolució i notificació  
El termini màxim per a resoldre i notificar la resolució del procediment és de sis mesos, computant-se aquest termini a partir de l'endemà de la publicació d'aquesta convocatòria, segons el que disposa l'article 25.4 de l'LGS. Si no s'ha dictat i publicat resolució expressa en aquest termini de sis mesos, els interessats podran entendre desestimada la seua sol·licitud conforme a l'article 25.5 de l'LGS.  
  
Apartat seté. Criteris de valoració  
Els criteris de valoració de les sol·licituds són els establits en la base huitena.  
  
  
Apartat huité. Mitjà de notificació o publicació dels tràmits que cal formalitzar en el procediment  
Les esmenes o les aportacions documentals posteriors a la presentació de la sol·licitud es faran telemàticament en la seu electrònica de la Generalitat a través de l'adreça d'internet sede.gva.es/va/proc22956.  
  
La notificació de la resolució es farà mitjançant publicació en el Diari Oficial de la Generalitat Valenciana. Així mateix, es podrà publicar amb caràcter informatiu en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica.  
La publicació de la resolució de concessió en el Diari Oficial de la Generalitat Valenciana substitueix les notificacions individuals, amb els mateixos efectes, segons el que estableix l'article 45 de l'LPACAP.  
  
Tota la informació d'aquesta convocatòria es troba en la seu electrònica de la Generalitat en l'adreça d'internet sede.gva.es/va/proc22956.